open-index/open-wikipedia-markdown huggingface dataset:
ഹന്ന ക്ലോസ്

ഒരു ഒബ്‌സ്റ്റെട്രിക്‌സ് ആൻഡ് ഗൈനക്കോളജി വൈദ്യനാണ് **ഹന്ന ക്ലോസ്**. മെഡിക്കൽ മിഷൻ സിസ്റ്റേഴ്‌സിലെ അംഗമാണ്. കൂടാതെ ടീൻസ്റ്റാർ കൗമാര ലൈംഗിക വിദ്യാഭ്യാസ പരിപാടിയുടെ സ്ഥാപകൻ എന്ന നിലയിലും അവർ അറിയപ്പെടുന്നു.

ഹന്ന ക്ലോസ് 1928-ൽ ഓസ്ട്രിയയിലെ വിയന്നയിൽ ഒരു ജൂത കുടുംബത്തിൽ ജനിച്ചു. 1940-ൽ അമേരിക്കൻ ഐക്യനാടുകളിലേയ്ക്ക് താമസം മാറുകയും കെന്റക്കിയിലെ ലൂയിസ്‌വില്ലിൽ സ്ഥിരതാമസമാക്കുകയും ചെയ്തു. ക്ലോസ് ലൂയിസ്‌വില്ലെ സർവകലാശാലയിൽ വൈദ്യശാസ്ത്രം പഠിച്ചു. തുടർന്ന് മസാച്യുസെറ്റ്‌സ് ജനറൽ ആശുപത്രിയിൽ അവളുടെ റസിഡൻസി ചെയ്തു. 1978-ൽ അവർ ജോർജ്ജ് വാഷിംഗ്ടൺ സർവ്വകലാശാലയിൽ ഒബ്സ്റ്റട്രിക്സ് ആൻഡ് ഗൈനക്കോളജിയിൽ അസോസിയേറ്റ് പ്രൊഫസറായി നിയമിതയായി.

1980-ൽ ഹന്ന ക്ലോസ് ടീൻസ്റ്റാർ സ്ഥാപിച്ചു, കൂടാതെ മേരിലാൻഡിലെ ബെഥെസ്ഡയിലുള്ള നാച്ചുറൽ ഫാമിലി പ്ലാനിംഗ് സെന്ററിന്റെ എക്സിക്യൂട്ടീവ് ഡയറക്ടറായും പ്രവർത്തിച്ചു.

ക്ലോസ് ബില്ലിംഗ്സ് അണ്ഡോത്പാദന രീതിയെ പ്രോത്സാഹിപ്പിച്ചു. ഇത് കത്തോലിക്കാ സഭ അംഗീകരിക്കുന്ന ഒരു തരം സ്വാഭാവിക കുടുംബാസൂത്രണമാണ്. 1973-ൽ അവർ ബില്ലിംഗ് രീതിയെക്കുറിച്ചുള്ള വിവരങ്ങൾ നൽകുന്ന അവയർ സെന്റർ സ്ഥാപിച്ചു.  ബില്ലിംഗ് രീതി ശാസ്ത്ര സമൂഹത്തിൽ അംഗീകാരം നേടാൻ തുടങ്ങി. കെനിയയിൽ അതിന്റെ ഫലപ്രാപ്തിയെക്കുറിച്ച് ഒരു പഠനം നടത്തി.

## പ്രസിദ്ധീകരണങ്ങൾ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## അവലംബം

## External links
*TeenSTAR

വർഗ്ഗം:1928-ൽ ജനിച്ചവർ
വർഗ്ഗം:സ്ത്രീരോഗ വിദഗ്ദർ
നീന ബെൻസിച്ച് വുഡ്‌സൈഡ്

**നീന ബെൻസിച്ച് വുഡ്‌സൈഡ്** (ജീവിതകാലം: ജൂൺ 1, 1931 - ജൂലൈ 11, 1997) ഒരു അമേരിക്കൻ സൈക്യാട്രിസ്റ്റും കോളേജ് പ്രൊഫസറും പൊതുജനാരോഗ്യരംഗത്തെ ഉദ്യോഗസ്ഥയുമായിരുന്നു. 1968-ൽ ഫെഡറൽ വുമൺസ് പുരസ്കാരം ലഭിച്ച അവർ, 1970-കളിൽ ഡ്രെക്സൽ യൂണിവേഴ്സിറ്റി കോളേജ് ഓഫ് മെഡിസിനിൽ സെന്റർ ഫോർ വിമൻ ഇൻ മെഡിസിൻറെ സ്ഥാപക ഡയറക്ടറായിരുന്നു.

## ആദ്യകാല ജീവിതം
പീറ്റർ ബെൻസിച്ചിന്റെയും സാറ പെൽറ്റ്‌സ് ബെൻസിച്ചിന്റെയും മകളായി വാഷിംഗ്ടൺ ഡി.സി.യിലാണ് നീന ലിബർട്ടാസ് ബെൻസിച്ച് ജനിച്ചത്. അവളുടെ പിതാവ് ഓസ്ട്രിയയിലും അമ്മ റഷ്യയിലും ജനിച്ചു. 1953-ൽ ജോർജ്ജ് വാഷിംഗ്ടൺ സർവ്വകലാശാലയിൽ നിന്ന് ജന്തുശാസ്ത്രത്തിൽ നീന ബെൻസിച്ച് ബിരുദം നേടി. ജോൺസ് ഹോപ്കിൻസ് സർവ്വകലാശാലയിൽ പബ്ലിക് ഹെൽത്തിൽ തുടർപഠനത്തോടെ പെൻസിൽവാനിയയിലെ വുമൺസ് മെഡിക്കൽ കോളേജിൽനിന്ന് അവർ തന്റെ മെഡിക്കൽ യോഗ്യത നേടി.

## കരിയർ
വിർജീനിയയിൽ പൊതുജനാരോഗ്യ രംഗത്ത് തന്റെ കരിയർ ആരംഭിച്ച വുഡ്‌സൈഡ്, ഫെയർഫാക്‌സ് കൗണ്ടിയിലും ആർലിംഗ്ടൺ കൗണ്ടിയിലും ഹെൽത്ത് ഓഫീസറായി സേവനമനുഷ്ഠിച്ചിരുന്നു. ഡിസ്ട്രിക്റ്റ് ഓഫ് കൊളംബിയയിലെ പൊതുജനാരോഗ്യ വകുപ്പിൽ അവർ ബ്യൂറോ ഓഫ് ക്രോണിക് ഡിസീസ് കൺട്രോൾ മേധാവിയും ആസൂത്രണത്തിനും ഗവേഷണത്തിനുമായി അസോസിയേറ്റ് ഡയറക്ടറായിരുന്നു. ബ്യൂറോ ഓഫ് ക്രോണിക് ഡിസീസ് കൺട്രോൾ ബ്യൂറോയിൽ ജോലി ചെയ്തിരുന്ന കാലത്ത്, വുഡ്‌സൈഡ് നഗരത്തിലെ ക്ഷയരോഗ പ്രതിരോധവും ചികിത്സയും മെച്ചപ്പെടുത്തിയ അവർ പുകവലി വിരുദ്ധ കാമ്പെയ്‌നുകൾ പ്രോത്സാഹിപ്പിച്ചതോടൊപ്പം നഗരത്തിലെ പൊതു പാർപ്പിടങ്ങളിലെ പ്രായമായ താമസക്കാരെ സേവിക്കുന്നതിനുള്ള പരിപാടികൾ സൃഷ്ടിച്ചു.

## സ്വകാര്യ ജീവിതം
നീന ബെൻസിച്ച് ദന്തഡോക്ടറും പൈലറ്റുമായിരുന്ന ബൈറോൺ ക്രോസ്ബി വുഡ്സൈഡിനെ 1955-ൽ വിവാഹം കഴിച്ചു. അവർക്ക് ആറ് കുട്ടികളുണ്ടായിരുന്നു. 1997 ജൂലൈ 11-ന് കൊളറാഡോയിലെ സാലിഡയിലുണ്ടായ വിമാനാപകടത്തിൽ അവളുടെ കസിനും അവരുടെ ഭർത്താവിനുമൊപ്പം ഇരുവരും മരണമടഞ്ഞു. അവൾക്ക് 66 വയസ്സായിരുന്നു.

## അവലംബം
കാമില സ്റ്റോൾട്ടൻബർഗ്

**കാമില സ്റ്റോൾട്ടൻബർഗ്** (ജനനം: 5 ഫെബ്രുവരി 1958) ഒരു നോർവീജിയൻ ഫിസിഷ്യനും ഗവേഷകയുമാണ്. 2012 ഓഗസ്റ്റ് 13 മുതൽ അവർ നോർവീജിയൻ ഇൻസ്റ്റിറ്റ്യൂട്ട് ഓഫ് പബ്ലിക് ഹെൽത്തിന്റെ ഡയറക്ടർ ജനറലാണ്. നോർവേയുടെ മുൻ പ്രധാനമന്ത്രിയും നാറ്റോ ജനറൽ സെക്രട്ടറിയുമായിരുന്ന ജെൻസ് സ്റ്റോൾട്ടൻബെർഗിന്റെ സഹോദരിയാണ് അവർ.

## ആദ്യകാല ജീവിതം
ഓസ്ലോ വാൾഡോർഫ് സ്കൂളിൽ ചേർന്ന സ്റ്റോൾട്ടൻബർഗ്, ഓസ്ലോ യൂണിവേഴ്സിറ്റിയിൽ സോഷ്യോളജിയും മെഡിസിനും പഠിച്ച് അവിടെ അവൾ കാൻഡിഡേറ്റ് ഓഫ് മെഡിസിൻ ബിരുദം നേടി. പിന്നീട് അതേ സർവ്വകലാശാലയിൽനിന്ന് ഗവേഷണ ഡോക്ടറേറ്റ് നേടി. ബെർക്ക്‌ലിയിലെ കാലിഫോർണിയ സർവകലാശാലയിൽനിന്ന് മെഡിക്കൽ ആന്ത്രപ്പോളജിയും അവർ പഠിച്ചിട്ടുണ്ട്.

## സ്വകാര്യ ജീവിതം
തോർവാൾഡിന്റെയും കരിൻ സ്റ്റോൾട്ടൻബർഗിന്റെയും മകളും ജെൻസ് സ്റ്റോൾട്ടൻബർഗ്, നിനി സ്റ്റോൾട്ടൻബർഗ് എന്നിവരുടെ സഹോദരിയുമാണ് അവർ.

## അവലംബം
അഡാ കോൺസ്റ്റാന്റിയ നീൽസ്സൺ

ആദ്യകാല സ്വീഡിഷ് വനിതാ ഡോക്ടറായിരുന്നു **അഡാ കോൺസ്റ്റാന്റിയ നീൽസ്സൺ ** (ജീവിതകാലം: സെപ്റ്റംബർ 21, 1872 മെയ് 23, 1964). 1923 ൽ പ്രചാരണ മാസികയുടെ സ്ഥാപകരിലൊരാളായിരുന്നു അവർ.
## ജീവചരിത്രം
1872 ൽ സൊഡ്ര സോസിൽ ജനിച്ച  അവർ ഒരു ഫാം ഹൗസിൽ വളർന്നു. ടെക്സ്റ്റൈൽ തൊഴിലാളികളുടെ  
കുടിൽ വ്യവസായം നടത്താൻ സഹായിച്ച അവളുടെ പിതാവ് അവർക്ക് പതിമൂന്ന് വയസ്സുള്ളപ്പോൾ മരിച്ചു.   1891-ൽ ആദ്യം ഉപ്സാലയിലും പ്രധാനമായും സ്റ്റോക്ക്ഹോമിലും മെഡിക്കൽ പരിശീലനം നേടിയ ആദ്യത്തെ സ്ത്രീകളിൽ ഒരാളായിരുന്നു അവർ.  സ്ത്രീ പ്രഥമപ്രവർത്തകരായിരുന്ന ലിഡിയ വാൾസ്‌ട്രോമിനെയും അൽമ സൺഡ്‌ക്വിസ്റ്റിനെയും അവർ കണ്ടുമുട്ടിയിരുന്നു.

അവർ ലിബറൽ വനിതാ ദേശീയ അസോസിയേഷനിൽ അംഗമായിരുന്നു. 

കെസ്റ്റൻ ഹെസ്സെഗ്ൻ, അധ്യാപകനായ ഹോണോറിൻ ഹെർമെലിൻ, അഡാ കോൺസ്റ്റാന്റിയ നീൽസ്സൺ, ലിബറൽ രാഷ്ട്രീയക്കാരൻ എലിസബത്ത് ടമ്മ, രചയിതാവായിരുന്ന എലിൻ വസ്നേർ എന്നിവർ ചേർന്ന് 1923 ൽ ടിഡെവർവെറ്റ് മാസികയ്ക്ക് അടിസ്ഥാനമിട്ടു.  ലിബറൽ രാഷ്ട്രീയ നിലപാടായ സ്ഥാപകർ  ഫോഗൽസ്റ്റാഡ് ഗ്രൂപ്പ് എന്നറിയപ്പെട്ടു. പദ്ധതിയുടെ പ്രധാന ഫണ്ടായേഴ്സിലെ ഒരാളായിരുന്നു  നിൾസ്സൺ. അവളുടെ പുതിയ സുഹൃത്ത് എലിൻ വാഗ്നറിനൊപ്പം അതിൻ്റെ ആദ്യ എഡിറ്റർ-ഇൻ-ചീഫ് ആയി തീർന്നു നിൾസ്സൺ. മൂന്നുവർഷത്തോളം (1925-28) മാഗസിൻ സൗജന്യമായി അഭിപ്രായം ആരായുകയും 1936 വരെ പ്രസിദ്ധീകരിക്കുകയും ചെയ്തു. പക്ഷെ അതിനായി ആവശ്യമുള്ള ധനസഹായം ബുദ്ധിമുട്ടായിരുന്നു

## മരണവും സ്വകാര്യവുമായ ജീവിതം
ഹോണറിൻ ഹെർമെലിനുമായി നിൽസൺ വളരെ അടുത്ത ബന്ധം പുലർത്തിയിരുന്നു.. അവരുടെ ജീവിതത്തിന്റെ അവസാന വർഷത്തിൽ ഹെർമെലിനോടൊപ്പം ഫോഗൽസ്റ്റാഡിൽ താമസിക്കാൻ പോയി.ജുലിറ്റയിൽ വച്ച് നിൽസൺ മരിച്ചു. അവർ അന്ധരും ദരിദ്രരോടും ചേർന്നിടപഴകിയിരുന്നു. അവരുടെ ജന്മസ്ഥലത്തുള്ള ഒരു സെമിത്തേരിയിൽ അവരെ സംസ്കരിച്ചു.   സിരി ഡെർക്കോർട്ട് അവരുടെ ജീവചരിത്രം സ്റ്റോക്ക്ഹോമിന്റെ östermalmstorg മെട്രോ സ്റ്റേഷനിൽ പ്രസിദ്ധമാക്കിയിരുന്നു.

## അവലംബം

## External links
* Swedish encyclopedia 
* Swedish encyclopedia 
* Digital Archive
* Libris

## Further reading
* 

വർഗ്ഗം:സ്ത്രീരോഗ വിദഗ്ദർ
വർഗ്ഗം:1872-ൽ ജനിച്ചവർ
വർഗ്ഗം:1964-ൽ മരിച്ചവർ
ഊഫോറൈറ്റിസ്

**ഊഫോറൈറ്റിസ്** അണ്ഡാശയങ്ങളുടെ നീർവീക്കമാണ്**.** ഇംഗ്ലീഷ്**: Oophoritis**  ovaries. സാല്പിഞ്ജൈറ്റിസുമായി ചേർന്ന് കാണപ്പെടുന്നു. അണുബാധകാരണമാണ് ഇതുണ്ടാവുന്നത്. ഇത് കൂടാതെ ആട്ടോഇമ്മൂൺ ഊഫോറൈറ്റിസും . ഇത് ശരീരത്തിന്റെ തനതായ പ്രതിരോധസംവിധാനം തകരാറാകുമ്പോൾ ഉണ്ടാവുന്നവയാണ്.  ടുബെർകുലസ് ഊഫോറൈറ്റിസും കാണപ്പെടുന്നുണ്ട്. ക്ഷയരോഗം ബാധിച്ചവരിലാണ് ഇത് കാണപ്പെടുന്നത്. 

## ലക്ഷണങ്ങൾ
ചില സന്ദർഭങ്ങളിൽ ഊഫോറൈറ്റിസിനു യാതോരു ലക്ഷണങ്ങളും കാണുകയില്ല. മറ്റസുഖങ്ങൾക്കു വേണ്ടി അൾട്രാസൗണ്ട് പരിശോധനയും മറ്റും നടത്തുമ്പോൾ യാദൃശ്ചികമായി ആണ് ഇവ കണ്ടെത്തുന്നത്. 

എന്നാൽ മറ്റു ചില സന്ദർഭങ്ങളിൽ ഇവ കണ്ടുപിടിക്കാനേ പറ്റാറില്ല. യോനീയിലേക്ക് വെള്ളം ചീറ്റുന്നത് ഇത് കണ്ടുപിടിക്കുന്നത് ദുഷ്കരമാക്കുന്നു. 

പ്രധാനപ്പെട്ട ലക്ഷണങ്ങൾ താഴെ പറയുന്നവയാണ്. 

* അടിവയറിൽ വേദന
* സാധാരണയിൽ കവിഞ്ഞുള്ള ആർത്തവം
* ആർത്തവചക്രത്തിനിടക്കുണ്ടാവുന്ന രക്തസ്രാവം;
* ലൈംഗികബന്ധത്തിലേർപ്പെടുന്ന സമയത്ത് വേദന
* ദുർഗന്ധത്തോടു കൂടിയ യോനീസ്രവങ്ങൾ ധാരാളമായി ഉണ്ടാവുക. 
* മൂത്രമൊഴിക്കാൻ ബുദ്ധിമുട്ടുണ്ടാകുക

## റഫറൻസുകൾ
മേരി സെവാൾ ഗാർഡ്‌നർ

**മേരി സെവാൾ ഗാർഡ്‌നർ** (ഫെബ്രുവരി 5, 1871 - ഫെബ്രുവരി 20, 1961) പൊതുജനാരോഗ്യരംഗത്തെ തന്റെ പ്രവർത്തനത്തിന് പേരുകേട്ട ഒരു അമേരിക്കൻ നഴ്‌സായിരുന്നു. ഇപ്പോൾ നാഷണൽ ലീഗ് ഓഫ് നഴ്‌സിംഗ് എന്ന് വിളിക്കപ്പെടുന്ന നാഷണൽ ഓർഗനൈസേഷൻ ഫോർ പബ്ലിക് ഹെൽത്ത് നഴ്‌സിംഗ് എന്ന സംഘടന സ്ഥാപിച്ചതോടൊപ്പം *പബ്ലിക് ഹെൽത്ത് നഴ്‌സിംഗ്*  എന്ന പേരിൽ നഴ്‌സുമാർക്കുള്ള ആദ്യത്തെ പബ്ലിക് ഹെൽത്ത് ടെക്‌സ്‌റ്റ്‌ബുക്കും അവർ എഴുതി. അവരുടെ നേട്ടങ്ങളുടെ പേരിൽ, 1986-ൽ അമേരിക്കൻ നഴ്‌സസ് അസോസിയേഷൻ ഹാൾ ഓഫ് ഫെയിമിൽ അവരെ ഉൾപ്പെടുത്തി.

## ആദ്യകാലജീവിതം
മേരി സെവാൾ ഗാർഡ്‌നർ 1871 ഫെബ്രുവരി 5 ന് മസാച്യുസെറ്റ്‌സിലെ ന്യൂട്ടണിൽ വില്യം, മേരി (തോൺടൺ) ഗാർഡ്‌നർ ദമ്പതികളുടെ ഏക മകളായി ജനിച്ചു. ഗാർഡ്നറിന് അമ്മയുടെ മുൻ വിവാഹത്തിൽ നിന്ന് ചാൾസ് തോൺടൺ ഡേവിസ് എന്ന ഒരു ജ്യേഷ്ഠൻ ഉണ്ടായിരുന്നു. റോഡ് ഐലൻഡിലെ പ്രൊവിഡൻസിലാണ് അവൾ വളർന്നത്. നാല് വയസ്സുള്ളപ്പോൾ അവളുടെ അമ്മ മരണമടഞ്ഞു. ഒരു വൈദ്യനായിരുന്ന അവളുടെ പിതാവ്  സാറാ ഗാർഡ്നർ എന്ന വനിതയെ വിവാഹം കഴിച്ചു. പിതാവ് മസാച്യുസെറ്റ്സിലെ സുപ്പീരിയർ കോടതിയിലെ ജഡ്ജിയായിരുന്നത് പൗരത്വപരമായ ഉത്തരവാദിത്തത്തിലേക്കും യുക്തിസഹവുമായ ചിന്താരീതിയിലേക്കും അവളെ വളരെയധികം സ്വാധീനിക്കുന്നതിന് ഇടയാക്കി. കണക്റ്റിക്കട്ടിലെ ഫാർമിംഗ്ടണിലുള്ള മിസ് പോർട്ടേഴ്സ് സ്കൂളിൽ വിദ്യാഭ്യാസം ചെയ്ത ഗാർഡ്നർ 1890-ൽ അവിടെനിന്ന് ബിരുദം നേടി. പിതാവിന്റെ മരണശേഷം, കുടുംബം റോഡ് ഐലൻഡിലെ പ്രൊവിഡൻസിലേക്ക് താമസം മാറിയതോടെ അവിടെ ഗാർഡ്നർ 1901-ൽ നഴ്‌സുമാർക്കായുള്ള ന്യൂപോർട്ട് ഹോസ്പിറ്റൽ ട്രെയിനിംഗ് സ്കൂളിൽ ചേർന്നു. അവൾ 1905-ൽ ഏകദേശം മുപ്പതാം വയസ്സിൽ അവിടെനിന്ന് ബിരുദം നേടി.

## നഴ്സിംഗ് ജീവിതം
26 വർഷക്കാലം പ്രൊവിഡൻസ് ഡിസ്ട്രിക്റ്റ് നഴ്‌സിംഗ് അസോസിയേഷനിൽ (PDNA) നഴ്‌സ് അഡ്മിനിസ്‌ട്രേറ്ററായിരുന്ന ഗാർഡ്‌നർ  ആദ്യം സൂപ്രണ്ടും പിന്നീട് ഡയറക്ടറുമായി. അവളുടെ നേതൃത്വത്തിൽ അത് അക്കാലത്തെ ഏറ്റവും പുരോഗമനപരമായ പൊതുജനാരോഗ്യ സംഘടനകളിലൊന്നായി മാറി. ശിശുമരണ നിരക്ക് കുറയ്ക്കുന്നതിനും കുട്ടികളുടെ ആരോഗ്യം മെച്ചപ്പെടുത്തുന്നതിനും പബ്ലിക് ഹെൽത്ത് നഴ്‌സുമാർക്ക് ചെയ്യാൻ സാധിക്കുന്ന ജോലി ഗാർഡ്നർ തിരിച്ചറിഞ്ഞു. കുട്ടികളെ പരിചരിക്കുന്നതിന് ഒരു പ്രത്യേക നഴ്‌സ് തസ്തികകളിലേക്കുള്ള നിയമനം വർദ്ധിപ്പിക്കാനും പാൽ വാങ്ങാൻ കഴിയാത്ത കുടുംബങ്ങൾക്ക് സുരക്ഷിതമായ പാൽ നൽകാനും ശുദ്ധമായ പാൽ നൽകുന്ന മിൽക്ക്മാൻമാരുടെ ഒരു രജിസ്ട്രി സൃഷ്ടിക്കാനുമായി അവർ വാദിച്ചു. PDNA യുടെ ശ്രമങ്ങളിലൂടെ പ്രൊവിഡൻസ് നഗരത്തിലെ ശിശുമരണ നിരക്ക് 1907-ൽ ആയിരത്തിന് 142 ആയിരുന്നത് 1917-ൽ ആയിരത്തിന് 102 ആയി കുറഞ്ഞു. 1916-ൽ അവർ *പബ്ലിക് ഹെൽത്ത് നഴ്സിംഗ്*  എന്ന ഗ്രന്ഥം പ്രസിദ്ധീകരിച്ചു.

## അവലംബം
അഗസ്റ്റ ഫോക്സ് ബ്രോണർ

**അഗസ്റ്റ ഫോക്സ് ബ്രോണർ** (ജീവിതകാലം: ജൂലൈ 22, 1881 - ഡിസംബർ 11, 1966) ജുവനൈൽ മനശാസ്ത്ര മേഖലയിലെ തൻറെ പ്രവർത്തനത്തനങ്ങളുടെ പേരിൽ പ്രശസ്തയായ ഒരു അമേരിക്കൻ മനഃശ്ശാസ്‌ത്രജ്ഞയായിരുന്നു. ആദ്യത്തെ ചൈൽഡ് ഗൈഡൻസ് ക്ലിനിക്കിൻറെ രൂപീകരണത്തിൽ സഹകരിച്ച അവളുടെ ഗവേഷണം കുട്ടികളുടെ കുറ്റകൃത്യത്തിന് പിന്നിലെ കാരണങ്ങളെക്കുറിച്ചുള്ള മനഃശാസ്ത്ര സിദ്ധാന്തങ്ങൾക്ക് രൂപം നൽകിയതൊടൊപ്പം പാരമ്പര്യ സ്വഭാവങ്ങളിൽ സാമൂഹികവും പാരിസ്ഥിതികവുമായ ഘടകങ്ങളിൽ ശ്രദ്ധ കേന്ദ്രീകരിക്കേണ്ടതിന്റെ ആവശ്യകതയും ഊന്നിപ്പറയുന്നു.

## ആദ്യകാലജീവിതം
1881 ജൂലൈ 22 ന് കെന്റക്കിയിലെ ലൂയിസ്‌വില്ലിൽ ഗുസ്‌താവ് ബ്രോണറുടെയും ഹന്ന ഫോക്‌സ് ബ്രോണറുടെയും മകളായി അഗസ്റ്റ ഫോക്സ് ബ്രോണർ ജനിച്ചു. ജൂതന്മാരായിരുന്ന കുടുംബത്തിന്റെ ഇരുവശത്തുമുള്ള അഗസ്റ്റ ഫോക്സ് ബ്രോണറുടെ മുത്തശ്ശീമുത്തശ്ശന്മാർ യഥാർത്ഥത്തിൽ ജർമ്മനിയിൽ നിന്നുള്ളവരായിരുന്നു. അവൾക്ക് രണ്ട് സഹോദരങ്ങൾ ഉണ്ടായിരുന്നു, ഒരു മൂത്ത സഹോദരനും ഒരു അനുജത്തിയും. വർഷങ്ങളോളം സിൻസിനാറ്റിയിൽ താമസിച്ച ശേഷം, ബ്രോണറുടെ കുടുംബം ലൂയിസ്‌വില്ലിലേക്ക് മടങ്ങിപ്പോകുകയും അവിടെ 1898-ൽ അവർ ഹൈസ്‌കൂൾ ഡിപ്ലോമ നേടുകയും ചെയ്തു.

## വിദ്യാഭ്യാസം
ബ്രോണറുടെ അമ്മയും മുത്തശ്ശിയും അവളെ പഠിക്കാനും ഒരു കരിയർ കെട്ടിപ്പടുക്കാനും പ്രോത്സാഹിപ്പിച്ചു. ചെറുപ്പം മുതലേ ഒരു അധ്യാപികയാകാൻ ആഗ്രഹിച്ചിരുന്ന ബ്രോണർ, ഹൈസ്‌കൂൾ വിദ്യാഭ്യാസത്തിനു ശേഷം ലൂയിസ്‌വില്ലെ നോർമൽ സ്കൂളിൽ അധ്യാപകരുടെ സർട്ടിഫിക്കേഷൻ നേടി. നേത്രസംബന്ധമായ പ്രശ്‌നങ്ങൾ കാരണം ഹ്രസ്വകാലത്തേക്ക് പഠനം ഉപേക്ഷിച്ച അവർ ഏകദേശം ഒരു വർഷം അവളുടെ അമ്മായിയോടൊപ്പം യൂറോപ്പിൽ പര്യടനം നടത്തിയശേഷം പിന്നീട്  സ്കൂൾ വിദ്യാഭ്യാസത്തിലേയ്ക്ക് തിരിച്ചെത്തി 1901-ൽ ബിരുദം നേടി.

കൊളംബിയ യൂണിവേഴ്‌സിറ്റി ടീച്ചേഴ്‌സ് കോളേജിൽ ചേർന്ന ശേഷം, ബ്രോണർ 1906-ൽ തന്റെ ബാച്ചിലേഴ്‌സ് ബിരുദവും (ബി.എസ്.) താമസിയാതെ 1909-ൽ ബിരുദാനന്തര ബിരുദവും (എ.എം.) പൂർത്തിയാക്കി. പഠനകാലത്ത്, മനശാസ്ത്രജ്ഞൻ എഡ്വേർഡ് എൽ. തോർൻഡൈക്കിന്റെ പാർട്ട് ടൈം ഗ്രേഡിംഗ് പേപ്പറുകൾക്കായി അവൾ ജോലി ചെയ്തു. 1911-ൽ പിതാവിന്റെ മരണം വരെ അവൾ ലൂയിസ്‌വില്ലെയിലെ അവളുടെ പഴയ സ്‌കൂളായ ഗേൾസ് ഹൈസ്‌കൂളിൽ പഠിപ്പിച്ചു.  തോർൻഡൈക്കിനൊപ്പം ജോലി ചെയ്തുകൊണ്ട് ബോണർ ടീച്ചേഴ്‌സ് കോളേജിൽ തന്റെ ഡോക്ടറൽ പഠനം ആരംഭിച്ചു.

1914-ൽ, തന്റെ ഡോക്ടറൽ ബിരുദം പൂർത്തിയാക്കിയ ബ്രോണർ, കുറ്റവാളികളായ പെൺകുട്ടികളുടെ ബുദ്ധിയെക്കുറിച്ചുള്ള ഒരു താരതമ്യ പഠനം എന്ന പേരിൽ തന്റെ പ്രബന്ധം പ്രസിദ്ധീകരിച്ചു. കുറ്റകൃത്യവും മാനസിക വൈകല്യവും തമ്മിൽ യാതൊരു ബന്ധവുമില്ലെന്ന് കാണിച്ച ബ്രോണറുടെ ഗവേഷണം ക്രിമിനൽ സ്വഭാവം ജീവശാസ്ത്രപരമായ ഘടകങ്ങളിലൂടെ കടന്നുപോയി എന്ന പൊതു ധാരണയെ അട്ടിമറിക്കുന്നതായിരുന്നു.

## അവലംബം
ഇവാലെജെച്ച പെറ്റ്കോവിക്

ഒരു സെർബിയൻ ഭിഷഗ്വരയും വനിതാ ഡോക്ടർമാരുടെ അവകാശ പ്രവർത്തകയുമായിരുന്നു **ഇവാലെജെച്ച പെറ്റ്കോവിക്** (ജീവിതകാലം: 1870-1947). ബാൽക്കണിലെ ആദ്യത്തെ വനിതാ ഗൈനക്കോളജിസ്റ്റായിരുന്നു അവർ. ഡിപ്പാർട്ട്മെന്റ് ഓഫ് മെറ്റേർണിറ്റി ആന്റ് വിമൺസ് ഡിസീസ് ഇൻ നിസ് ന്റെ ആദ്യ തലവനും സെർബിയയിൽ ഒരു സിസേറിയൻ നടപ്പിൽ വരുത്തിയ ആദ്യത്തെ സ്ത്രീയുമായിരുന്നു. 

## ആദ്യകാലവർഷങ്ങളും വിദ്യാഭ്യാസവും
1870-ൽ റഷ്യൻ സാമ്രാജ്യത്തിന്റെ അതിർത്തിയിലുള്ള കോൺഗ്രസ് പോളണ്ടിലെ ഒരു ഗ്രാമത്തിലാണ് ഇവാ ഹാൽജെക്ക പെറ്റ്കോവിച്ച് ജനിച്ചത്. ഈവയുടെ അമ്മ പ്രസവസമയത്ത് മരിച്ചു. അവരുടെ പിതാവ് മാർക്കോ ഹാൽജെക്കി ഒരു കൺസ്ട്രക്ഷൻ എഞ്ചിനീയറായിരുന്നു. അദ്ദേഹത്തിന്റെ ബിസിനസ്സിന്റെ സ്വഭാവം കാരണം, അവർ പലപ്പോഴും അദ്ദേഹത്തോടൊപ്പം യാത്ര ചെയ്യുകയും പലപ്പോഴും മാറിതാമസിക്കുകയും ചെയ്തു.

പെറ്റ്കോവിച്ച് അവരുടെ പിതാവിൽ നിന്നാണ് പഠിച്ചത്. അവൾ ഒഡെസയിൽ പ്രൈമറി സ്കൂളും അവരുടെ പിതാവ് ജോലി ചെയ്തിരുന്ന കിയെവിൽ അവരുടെ സെക്കൻഡറി സ്കൂളും പൂർത്തിയാക്കി. ഹൈസ്കൂൾ വിദ്യാഭ്യാസം പൂർത്തിയാക്കിയ ശേഷം, അവർ 1886-ൽ മെഡിക്കൽ സ്‌കൂളിൽ ചേർന്നു. ബേൺ യൂണിവേഴ്‌സിറ്റിയിലും തുടർന്ന് സൂറിച്ച് യൂണിവേഴ്‌സിറ്റിയിലും പഠിച്ചു. അവിടെ 1891-ൽ ബിരുദം നേടി. വിയന്ന സർവകലാശാലയിൽ സ്‌കൂളിലെ ഗൈനക്കോളജി ആൻഡ് ഒബ്‌സ്റ്റട്രിക് ക്ലിനിക്കിൽ പ്രൊഫസർ ഫ്രെഡറിക് സൗത്തിന്റെ ക്ലാസിൽ സ്പെഷ്യലൈസേഷൻ പൂർത്തിയാക്കി.

## അവലംബം

### Bibliography
*Beric, B., "Dr Eva Haljecka (1870-1947), the first woman obstetrician-obstetrician in Yugoslav countries", *Yugoslav gynecology and obstetrics*, 23 ( 1983 ), pp.&nbsp;95–99 (in Serbian)
*Jovanovic, A., "Dr Eva Haljecka: First Director of the Gynecology Department of the Nis Hospital", *Women's History of Niš*, Niš 2013, pp.&nbsp;34–36 (in Serbian)
*Krstić, M., *Female doctors awarded in Serbian liberation wars during 1876-1878 and 1912-1918*. (in Serbian)
*Milojević, В., "Dr Eva M. Haljecka-Petkovic: the first woman doctor in Nis and the first woman gynecologist in the field of today's Yugoslavia", *Acta medica Medianae*, 29, 2 ( 1990 ), pp.&nbsp;107–124 (in Serbian)
*Zivic, R. S., *Gnostics of Nis Medicine*, Nis 1997; В. Kujundzic, Dr Draga Ljocic and first female doctors, Serbian archive, 5 ( 1911 ), pp.&nbsp;593–594 (in Serbian)

വർഗ്ഗം:സ്ത്രീരോഗ വിദഗ്ദർ
വർഗ്ഗം:1870-ൽ ജനിച്ചവർ
വർഗ്ഗം:1947-ൽ മരിച്ചവർ
എടത്വാ

ആലപ്പുഴ ജില്ലയിലെ കുട്ടനാട്ടിലെ ഒരു കർഷക ഗ്രാമമാണ് എടത്വാ. St. ജോർജ് ഫോറോനാ ദേവാലയം ആണ് പ്രധാന ആകർഷണം. സൗത്ത് ഇന്ത്യയിലെ പ്രധാന തീർത്ഥാടന കേന്ദ്രമാണ് ഇത്.

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ

ഭൂമിശാത്രം 
 കുട്ടനാട് മേഖലയിലാണ് എടത്വാ.  സമുദ്രനിരപ്പിന് താഴെയാണ് ഇത് സ്ഥിതിചെയ്യുന്നത്: ഈ പ്രദേശത്തെ കൃഷിഭൂമി (നെല്ല് ഫാമുകൾ) വലുതും ചെറുതുമായ നദികളിൽ നിന്ന് ഉയർന്ന ചെളി പുലികളാൽ വേർതിരിച്ചിരിക്കുന്നു (പുറവരമ്പ് എന്ന് വിളിക്കുന്ന ബണ്ടുകൾ).  പാടം എന്നറിയപ്പെടുന്ന ഈ നെൽവയലുകൾക്ക് ചുറ്റും ഈ പുലിമുട്ടുകൾ വികസിപ്പിച്ചാണ് കർഷകരും കർഷകത്തൊഴിലാളികളും നികത്തിയ ഭൂമിയിൽ തങ്ങളുടെ വാസസ്ഥലം പണിയുന്നത്.  ഈ പ്രദേശത്തെ പ്രധാന വാണിജ്യ വിളയായ തെങ്ങുകൾ നട്ടുപിടിപ്പിക്കാറുണ്ട്.  ഈ പ്രദേശം ധാരാളം വിദേശ സഞ്ചാരികളെ ആകർഷിക്കുന്നു
ജൂനിലിൻ പിക്കാച്ച

സോളമൻ ദ്വീപുകളിലെ ആദ്യത്തെ വനിതാ മെഡിക്കൽ പ്രാക്ടീഷണറായിരുന്നു **ജൂനിലിൻ പിക്കാച്ച** (ജീവിതകാലം: ഡിസംബർ 25, 1952 - നവംബർ 10, 2010) .

**ജൂനിലിൻ ഗാലോ** എന്ന പേരിൽ ജനിച്ച പിക്കാച്ച, ചോയ്‌സ്യൂൾ ദ്വീപിലെ രുരുവായ് പ്രൈമറി സ്‌കൂളിലെ അദ്ധ്യാപകനായിരുന്ന പോൾ ഗാലോയുടെയും അദ്ദേഹത്തിൻറെ ഭാര്യ നോഗെയുടെയും ഒമ്പത് മക്കളിൽ മൂത്തവളായിരുന്നു. 1954 നും 1957 നും ഇടയിൽ അവരുടെ കുടുംബം പാപ്പുവ ന്യൂ ഗിനിയയിലേക്ക് താമസം മാറിയതിനാൽ അവരുടെ പിതാവിന് ന്യൂ ഹാനോവർ ദ്വീപിലെ കൊങ്കാവുൾ സെവൻത് ഡേ അഡ്വെൻറിസ്റ്റ് ഡിസ്ട്രിക്റ്റ് സ്കൂളിലും നോർത്ത് ബിസ്മാർക്ക് മിഷനിലും പഠിപ്പിക്കാൻ കഴിഞ്ഞു. ജൂനിലിൻ 1967-ൻറെ പ്രാരംഭത്തിൽ കാംബുബു സെക്കൻഡറി സ്കൂളിൽ പഠനത്തിന് ചേർന്നു. 1970-ൽ സെക്കൻഡറി സ്കൂൾ വിടുകയും 1971-ൽ പാപ്പുവ ന്യൂ ഗിനിയയിലെ ഉയർന്ന പ്രദേശങ്ങളിലെ സോപാസ് നഴ്സിംഗ് സ്കൂളിൽനിന്ന് മെട്രിക്കുലേഷൻ നേടുകയും ചെയ്തു. അവരുടെ പ്രയത്നത്തിന് അവർക്ക് സ്കോളർഷിപ്പ് ലഭിച്ചു. 1972 മുതൽ 1978 വരെ പാപ്പുവ ന്യൂ ഗിനിയ സർവകലാശാലയിൽ വൈദ്യശാസ്ത്രം പഠിച്ചു. അവിടെ വച്ച് അവർ ഡഗ്ലസ് പിക്കാച്ചയെ കണ്ടുമുട്ടുകയും വിവാഹം കഴിക്കുകയും ചെയ്തു. 1974-ൽ പാട്രിക് എന്ന മകനെ പ്രസവിച്ചു അവർ 1978-ൽ നോല എന്ന മകളെയും പ്രസവിച്ചു. അവളുടെ ഭർത്താവ് റബൗളിലെ നോംഗ ഹോസ്പിറ്റലിൽ രജിസ്ട്രാർ ആയി നിയമിക്കപ്പെട്ടു. അവർ അവിടെ ഒരു മെഡിക്കൽ സ്ഥാനം നേടി. ഒരു വർഷത്തിനുശേഷം അവർ കിംബെയിലേക്കും ബിയാലയിലേക്കും 1981-ൽ വീണ്ടും കെരെമയിലേക്കും മാറി. ഡഗ്ലസ് ശസ്ത്രക്രിയയിൽ വൈദഗ്ദ്ധ്യം നേടിയിരുന്നു. തത്ഫലമായി, പകരം അവർ പ്രസവചികിത്സയിലും ഗൈനക്കോളജിയിലും ജോലി ചെയ്തു.

1981-ൽ സോളമൻ ദ്വീപുകളിലേക്ക് മടങ്ങിപ്പോയ പിക്കാച്ച  1982 മുതൽ 1984 വരെയുള്ള കാലത്ത് മലൈതയിലെ 'അറ്റോയ്ഫി അഡ്വെൻറിസ്റ്റ് ഹോസ്പിറ്റലിൽ സേവനമനുഷ്ഠിച്ചു. 1985-ൽ അവർ സെൻട്രൽ ഹോസ്പിറ്റലിൽ ജോലിക്കായി ഹൊനിയാരയിലേക്ക് താമസം മാറി. 1987 ആഗസ്റ്റിനും 1988 ഡിസംബറിനുമിടയിൽ ഹോണോലുലുവിലായിരുന്ന ഭാര്യാഭർത്താക്കന്മാർ അവിടെ ഹവായ് യൂണിവേഴ്സിറ്റിയിലെ ഈസ്റ്റ്-വെസ്റ്റ് സെന്ററിൽ  പബ്ലിക് ഹെൽത്ത് ബിരുദങ്ങളിൽ ബിരുദാനന്തര ബിരുദം നേടി. 1988-ൽ വീണ്ടും സോളമൻ ദ്വീപുകളിലേക്ക് മടങ്ങിയ അവർ, അതിനുശേഷം 2009 വരെ ജൂനിലിൻ നാഷണൽ റഫറൽ ഹോസ്പിറ്റലായി മാറിയ പ്രത്യുൽപാദന ആരോഗ്യ വകുപ്പിൽ സേവനമനുഷ്ഠിച്ചു. അവർ അവിടെ മാതൃ-ശിശു ആരോഗ്യ ഡയറക്ടറായി ഉയർന്നപ്പോൾ ഭർത്താവ് സർജറി ഡയറക്ടറായി നിയമിക്കപ്പെട്ടു. 1992-ൽ ദമ്പതികൾക്ക് മറ്റൊരു മകനായ ഡഗ്ലസ്,  ജനിച്ചു. കുറച്ചുകാലം, ജൂനിലിൻ ഒരു സ്വകാര്യ വനിതാ ആരോഗ്യ ക്ലിനിക്ക് നടത്തി. സോളമൻ ഐലൻഡ്‌സ് ഗവൺമെന്റിന്റെ പ്രത്യുൽപാദന ആരോഗ്യ വിഭാഗത്തിന്റെ ഡയറക്ടറായും അവർ സേവനമനുഷ്ഠിച്ചു. ഗവേഷണ പ്രബന്ധങ്ങളും മറ്റ് രചനകളും പ്രസിദ്ധീകരിച്ചു. ഐക്യരാഷ്ട്രസഭയുടെ പസഫിക്കിലെ റീപ്രൊഡക്റ്റീവ് ഹെൽത്ത് ആൻഡ് ഫാമിലി പ്ലാനിംഗിനെക്കുറിച്ചുള്ള റീജിയണൽ ട്രെയിനിംഗ് ആൻഡ് ഓപ്പറേഷണൽ റിസർച്ച് സെന്ററിന്റെ ബോർഡിൽ സേവനമനുഷ്ഠിച്ചു.  2008-ൽ കാൻസർ രോഗനിർണയം നടത്തിയ അവർ 2010-ൽ മരിച്ചു.

## അവലംബം

വർഗ്ഗം:സ്ത്രീരോഗ വിദഗ്ദർ
വർഗ്ഗം:1952-ൽ ജനിച്ചവർ
വർഗ്ഗം:2009-ൽ മരിച്ചവർ
തെൽമ പാറ്റൻ ലോ

**തെൽമ അഡെലെ പാറ്റൻ ലോ** (ജീവിതകാലം: ഡിസംബർ 30, 1900 - നവംബർ 12, 1968) ഒരു അമേരിക്കൻ വൈദ്യനായിരുന്നു. ടെക്സസിലെ ഹൂസ്റ്റണിലാണ് പാറ്റൻ ലോ വൈദ്യശാസ്ത്രം പരിശീലിച്ചത്. ആഫ്രിക്കൻ അമേരിക്കക്കാരുടെയും ഹൂസ്റ്റണിൽ താമസിക്കുന്ന ദരിദ്രരുടെയും ആരോഗ്യം മെച്ചപ്പെടുത്താൻ സഹായിക്കുന്നതിലാണ് അവൾ ശ്രദ്ധിച്ചിരുന്നത്. ഹാരിസ് കൗണ്ടി മെഡിക്കൽ സൊസൈറ്റിയിൽ പ്രവേശനം നേടിയ ആദ്യത്തെ ആഫ്രിക്കൻ അമേരിക്കൻ വനിതയായിരുന്നു അവർ.

## ജീവിതരേഖ
1900 ഡിസംബർ 30-ന് അമേരിക്കൻ ഐക്യനാടുകളിലെ ടെക്‌സസിലെ ഹണ്ട്‌സ്‌വില്ലെയിലാണ് തെൽമ അഡെലെ പാറ്റൻ ലോ ജനിച്ചത്. പാറ്റൻ ലോയുടെ പിതാവ്, മേസൺ ബി. പാറ്റൻ അവളെ ഒരു ഫിസിഷ്യൻ ആകാൻ പ്രോത്സാഹിപ്പിച്ചു. അവളുടെ മാതാപിതാക്കളായ മേസണും പോളിനും ഹ്യൂസ്റ്റണിൽ കറുത്തവർഗ്ഗക്കാരുമായി ഇടപഴകിയിരുന്നതുകൂടാതെ അവളുടെ പിതാവ് NAACP എന്ന പൗരാവകാശ സംഘടനയുടെ ഹ്യൂസ്റ്റൺ ചാപ്റ്റർ സ്ഥാപിക്കുകയും ചെയ്തു. പാറ്റൻ ലോ കളർഡ് ഹൈസ്‌കൂളിൽ (പിന്നീട് ബുക്കർ ടി. വാഷിംഗ്ടൺ ഹൈസ്‌കൂൾ) വിദ്യാഭ്യാസം നടത്തുകയും, അവിടെ അവൾ 1917-ൽ ക്ലാസിലെ ഒന്നാം സ്ഥാനക്കാരിയായി ബിരുദം നേടുകയും ചെയ്തു. 1923-ൽ ഹോവാർഡ് യൂണിവേഴ്‌സിറ്റിയിൽ നിന്ന് മെഡിക്കൽ ബിരുദം നേടിയ അവർ, 1924-ൽ മെഡിക്കൽ ലൈസൻസും നേടി. ഹോവാർഡിൽ ആയിരിക്കുമ്പോൾ, ഡെൽറ്റ സിഗ്മ തീറ്റയുടെ ചാർട്ടർ മെമ്പറായിരുന്ന അവർ 1927-ൽ ഹൂസ്റ്റൺ ചാപ്റ്ററിന്റെ സഹസ്ഥാപകയും പ്രസിഡന്റുമായിരുന്നു.

1924-ൽ ഹൂസ്റ്റണിലെ ഓഡ് ഫെല്ലോസ് ടെമ്പിളിൽ പാറ്റൻ ലോ തന്റെ ആദ്യ പരിശീലനം ആരംഭിച്ചു. പാറ്റൻ ലോയുടെ രോഗികളിൽ പലരും നിർദ്ധനരായിരുന്നതിനാൽ അവൾ അവരെ പൊതു ക്ലിനിക്കുകളിൽവച്ചാണ് കണ്ടത്. പിന്നീട് പ്ലാൻഡ് പാരന്റ്ഹുഡ് ക്ലിനിക്കായി മാറിയ മാതൃ ആരോഗ്യ കേന്ദ്രത്തിലും അവർ ജോലി ചെയ്തു. അവളുടെ പ്രവൃത്തി പരിചയ കാലത്ത്, 1936-ൽ കോൺഗ്രസുകാരി ബാർബറ ജോർദാന്റെ ജനനത്തിന് പാറ്റൻ ലോ സഹായിച്ചു. 1940-കളിൽ, പാറ്റൻ ലോ അവളുടെ പരിശീലനം ഹൂസ്റ്റണിലെ നാലാം വാർഡിലേക്ക് മാറ്റി. കാതറിൻ ജെ. റോയെറ്റ് ഉൾപ്പെടെ നിരവധി ഫിസിഷ്യൻമാരുടെ ഉപദേശകയായും പാറ്റൻ ലോ പ്രവർത്തിച്ചിരുന്നു. ഹൂസ്റ്റണിലെ ആഫ്രിക്കൻ അമേരിക്കക്കാർക്ക് മെച്ചപ്പെട്ട ആരോഗ്യ സംരക്ഷണത്തിനായി അവർ പ്രവർത്തനം നടത്തി.

1940-ൽ പാറ്റൻ ലോ ലോൺ സ്റ്റാർ മെഡിക്കൽ അസോസിയേഷന്റെ പ്രസിഡന്റായി തെരഞ്ഞെടുക്കപ്പെട്ടു. 1955-ൽ ഹാരിസ് കൗണ്ടി മെഡിക്കൽ സൊസൈറ്റിയിൽ പ്രവേശനം നേടിയ ആദ്യത്തആഫ്രിക്കൻ അമേരിക്കൻ വനിതയായി. 1968 നവംബർ 12-ന്  അന്തരിച്ച പാറ്റൻ ലോ പാരഡൈസ് നോർത്ത് സെമിത്തേരിയിൽ അടക്കം ചെയ്യപ്പെട്ടത്.

## അവലംബം
അലസാമി സിൻഡ്രോം

ഉയരക്കുറവ്, കടുത്ത ബുദ്ധിമാന്ദ്യം, സംസാരിക്കുന്നതിനെടുക്കുന്ന കാലതാമസം, എല്ലിനുണ്ടാകുന്ന വൈകല്യങ്ങൾ,  ബുദ്ധിപരമായ വൈകല്യം, പ്രത്യേകമുഖ സവിശേഷതകൾ (ഫേഷ്യൽ ഡിസ്‌മോർഫിസം) എന്നിവ പ്രകടമാക്കുന്ന അപൂർവമായ ജനിതക വൈകല്യമാണ് **അലസാമി സിൻഡ്രോം**. മുഖത്തിന്റെ സവിശേഷതകളിൽ കവിൾത്തടങ്ങളുടെ വികാസക്കുറവ്, കുഴിഞ്ഞ കണ്ണുകൾ, പരന്ന മൂക്ക്, വായയുടെ കോണുകൾക്കുണ്ടാകുന്ന വലിപ്പം  (മാക്രോസ്റ്റോമിയ) എന്നിവ ഉൾപ്പെടുന്നു. സ്കോളിയോസിസ്, വിരലുകളുടെ ആദ്യ അസ്ഥികളിൽ (പ്രോക്സിമൽ ഫലാഞ്ചുകൾ)ഉണ്ടാകുന്ന മാറ്റങ്ങൾ, എല്ലിന്റെ വൈകല്യങ്ങൾ എന്നിവയും രോഗസവിശേഷതകളാണ്. 2012-ൽ അലസാമിയും മറ്റ് ഗവേഷകരുമാണ് ഈ രോഗത്തെ ആദ്യമായി വിവരിച്ചത്. ഒരു സൗദി കുടുംബത്തിലാണ് ആദ്യമായി ഈ രോഗം പ്രത്യക്ഷപ്പെട്ടത്.  LARP7 എന്ന ജീനിന് വ്യതിയാനങ്ങളുണ്ടാകുന്നതുവഴി പ്രൈമോർഡിയൽ ഡ്വാർഫിസം സിൻഡ്രോം ഉള്ള അറേബ്യൻ കുടുംബമായിരുന്നു ഇവരുടേത്. രോഗബാധിതരായ ചിലരിൽ പേശികളുടെ ചലനങ്ങൾക്ക് സ്വമേധയായുള്ള ഏകോപനത്തിന് തകരാറ് സംഭവിക്കുന്നു. ഇടയ്ക്കിടെയുള്ള വീഴ്ചകൾ ഉള്ള വിചിത്രമായ നടത്തരീതി ഇവരിൽ പ്രകടമാണ്.

## കാരണങ്ങൾ
4q25 ക്രോമസോമിൽ സ്ഥിതി ചെയ്യുന്ന LARP7 ജീൻ (La Ribonucleoprotein 7)[5] പ്രവർത്തനം ഇല്ലാതാകുന്നതാണ് ഈ രോഗത്തിന്റെ ജനിതക കാരണം. RNA പോളിമറേസ് II എൻസൈം വഴി പ്രോട്ടീൻ നിർമാണഘട്ടം  (ട്രാൻസ്ക്രിപ്ഷൻ) പുനരാരംഭിക്കുന്നതിന് ആവശ്യമായ ട്രാൻസ്ക്രിപ്ഷൻ ഘടകത്തെ തടസ്സപ്പെടുത്തുന്ന ഒരു ചെറിയ ന്യൂക്ലിയർ റൈബോന്യൂക്ലിയോപ്രോട്ടീൻ സംശ്ലേഷിപ്പിക്കപ്പെടും. നിരവധി അലസാമി സിൻഡ്രോം രോഗികളിൽ ടീലോമറേസ് പ്രവർത്തനം കുറയുകയും വളരെ ചെറിയ ലിംഫോസൈറ്റ് ടീലോമിയറുകൾ ഉണ്ടാവുകയും ചെയ്യുന്നു. കുട്ടികളിലും കൗമാരക്കാരിലും തൈറോയ്ഡ് കാൻസർ വിരളമാണെങ്കിലും, ഈ രോഗമുള്ളവർ LARP7 ഉൽപരിവർത്തനം ഉള്ളവരാണ്. ഇവരിൽ അലസാമി സിൻഡ്രോമിനും ട്യൂമറിനും സാധ്യതയുമുണ്ട്.
## അവലംബം

വർഗ്ഗം:ജനിതക രോഗങ്ങൾ
എൻഡോമെട്രിയൽ ഇൻട്രാപിത്തീലിയൽ നിയോപ്ലാസിയ

എൻഡോമെട്രിയോയിഡ് എൻഡോമെട്രിയൽ അഡിനോകാർസിനോമ എന്ന അർബുദത്തിന് വിധേയമാകാൻ പോകുന്ന ഗർഭാശയപാളിയിൽ മുന്നേകൂട്ടിയുണ്ടാകുന്ന ഒരു 
മുറിവ് അഥവാ പരിക്കിനെയാണ് എൻഡോമെട്രിയൽ ഇൻട്രാപിത്തീലിയൽ നിയോപ്ലാസിയ (EIN- ഇ.ഐ.എൻ) എന്നറിയപ്പെടുന്നത്. ഗർഭപാത്രത്തിലെ ഗ്രന്ഥികളിൽ നിന്ന് ഉത്ഭവിക്കുന്ന അസാധാരണ എൻഡോമെട്രിയൽ കോശങ്ങളുടെ ഒരു ശേഖരമായാണ് ഇത് രൂപപ്പെടുന്നത്. കാലക്രമേണ ഈ കോശസഞ്ചയം ഗർഭാശയഅർബുദത്തിന്റെ ഏറ്റവും സാധാരണമായ രൂപമായ എൻഡോമെട്രിയോയ്ഡ് തരത്തിലുൾപ്പെടുന്ന എൻഡോമെട്രിയൽ അഡിനോകാർസിനോമയായി മാറുന്നു. 
## രോഗചരിത്രം
1990-കളിൽ ആരംഭിച്ച തന്മാത്രാപഠനം, കോശവിജ്ഞാനീയം(ഹിസ്റ്റോളജി), ക്ലിനിക്കൽപഠനം എന്നിവ വഴിയാണ് ഈ രോഗത്തിനിടയാക്കുന്ന ക്ഷതത്തെ  കണ്ടെത്തിയത്. മുമ്പ് "എൻഡോമെട്രിയൽ ഹൈപ്പർപ്ലാസിയ" എന്ന് വിളിക്കപ്പെട്ടിരുന്ന ഒരു വലിയ സമ്മിശ്ര വിഭാഗത്തിന്റെ ഒരു ഉപവിഭാഗമാണ് ഈ ക്ഷതങ്ങൾ അഥവാ മുറിവുകൾ.  1994-ൽ ലോകാരോഗ്യ സംഘടന "എൻഡോമെട്രിയൽ ഹൈപ്പർപ്ലാസിയ" വർഗ്ഗീകരണത്തിൽ ഉൾപ്പെടുത്തിയിരുന്ന രോഗത്തെ EIN ഡയഗ്നോസ്റ്റിക് സ്കീമ വഴി മാറ്റിസ്ഥാപിച്ചു.  രോഗസവിശേഷതകൾ, ക്ലിനിക്കൽ മാനേജ്മെന്റ്  അനുസൃതമായി ബെനൈൻ (ബെനിൻ എൻഡോമെട്രിയൽ ഹൈപ്പർപ്ലാസിയ), പ്രീമാലിഗ്നന്റ് എന്നിങ്ങനെ എൻഡോമെട്രിയൽ ഇൻട്രാഎപിത്തീലിയൽ നിയോപ്ലാസിയയെ രണ്ട് വിഭാഗങ്ങളായി തിരിച്ചിരിക്കുന്നു.
ഇ.ഐ.എൻ രോഗനിർണയം നടക്കുന്ന ശരാശരി പ്രായം ഏകദേശം 52 വയസാണ്. ഏകദേശം 61 വയസിലാണ് ഇത് അർബുദമായി തിരിച്ചറിയാൻ കഴിയൂ.  അർബുദപുരോഗതിയുടെ സമയപരിധിയും സാധ്യതയും എല്ലാ സ്ത്രീകളിലും സ്ഥിരമല്ല. ഇതിനകം അർബുദം ബാധിച്ച സ്ത്രീകളിൽ ഇ.ഐ.എന്നുമായി ബന്ധപ്പെട്ട ചില കേസുകൾ ആദ്യം പ്രീമലിഗ്നന്റ് രോഗമായി കണ്ടുപിടിക്കപ്പെടുന്നു. അതേസമയം ഇതര ഇ.ഐ.എൻ പരിക്കുകൾ പൂർണ്ണമായും അപ്രത്യക്ഷമാവുകയും ഒരിക്കലും അർബുദമാവുകയും ചെയ്യില്ല. 
## രോഗകാരണം
എൻഡോമെട്രിയോയിഡ് തരം ഇ.ഐ.എൻ എൻഡോമെട്രിയൽ അർബുദമായി മാറുന്നുനതിനുള്ള അപകട ഘടകങ്ങളിൽ പ്രോജസ്റ്റിനുകൾ, പൊണ്ണത്തടി, പ്രമേഹം, പാരമ്പര്യ നോൺപോളിപോസിസ് വൻകുടൽ കാൻസർ പോലുള്ള അപൂർവ പാരമ്പര്യ അവസ്ഥകൾ എന്നിവ ഉൾപ്പെടുന്നു. ഗർഭനിരോധന ഗുളികകളുടെ (കുറഞ്ഞ ഡോസ് ഈസ്ട്രജൻ, പ്രോജസ്റ്റിൻ) ഉപയോഗം, ഗർഭനിരോധനത്തിനുള്ള ഇൻട്രാ ഗർഭാശയ ഉപകരണത്തിന്റെ മുൻകൂർ ഉപയോഗം എന്നിവ രോഗസംരക്ഷണ ഘടകങ്ങളിൽ ഉൾപ്പെടുന്നു.
## അവലംബം

വർഗ്ഗം:അർബുദങ്ങൾ
വർഗ്ഗം:സ്ത്രീരോഗങ്ങൾ
വിച്ച്സ് മിൽക്ക്

ഏതെങ്കിലും ലിംഗത്തിൽപ്പെട്ട ചില നവജാത ശിശുക്കളുടെ സ്തനങ്ങളിൽ നിന്ന് സ്രവിക്കുന്ന പാലാണ് **വിച്ച്സ് മിൽക്ക്** (മന്ത്രവാദിനിയുടെ പാൽ എന്നാണ് മലയാളം അർഥം) അല്ലെങ്കിൽ നിയോനേറ്റൽ മിൽക്ക് എന്നറിയപ്പെടുന്നത്.  നവജാതശിശുക്കളുടെ പാൽ സ്രവണം ഒരു സാധാരണ ഫിസിയോളജിക്കൽ സംഭവമായി കണക്കാക്കപ്പെടുന്നതിനാൽ ഇതിന് ചികിത്സയോ പരിശോധനയോ ആവശ്യമില്ല.  ജനനത്തിനു മുമ്പുള്ള മാതൃ ഹോർമോണുകൾ, പ്രോലാക്റ്റിൻ, വളർച്ചാ ഹോർമോൺ എന്നിവ മുലയൂട്ടലിലൂടെ കടന്നുപോകുന്നതും പ്രസവാനന്തര പിറ്റ്യൂട്ടറി, തൈറോയ്ഡ് ഹോർമോണുകളുടെ വളർച്ച എന്നിവയും ചേർന്നാണ് ഇത് സംഭവിക്കുന്നതെന്ന് കരുതപ്പെടുന്നു. 

ഏകദേശം 5% നവജാതശിശുക്കളിൽ മുലപ്പാൽ ഉൽപാദനം സംഭവിക്കുന്നു, ഇത് രണ്ട് മാസം വരെ നിലനിൽക്കും, എന്നിരുന്നാലും ബ്രസ്റ്റ് ബഡ് കുട്ടിക്കാലം വരെ നിലനിൽക്കും. പൂർണ്ണ കാലയളവിൽ ജനിക്കുന്ന ശിശുക്കളുടെ സ്തനങ്ങളിൽ നിന്ന് പാൽ സ്രവിക്കാനുള്ള സാധ്യത മാസം തികയാതെ ജനിച്ച ശിശുക്കളെക്കാൾ കൂടുതലാണ്.  നവജാതശിശു പാലിന്റെ സ്ഥിരത അമ്മയുടെ പാലിന് സമാനമാണെന്ന് കണക്കാക്കപ്പെടുന്നു.  ഇതിന്റെ ഉത്പാദനവും ചില മരുന്നുകൾ മൂലമാകാം.  വളരെ അപൂർവമായ സന്ദർഭങ്ങളിൽ നിയോ നേറ്റൽ മാസ്റ്റിറ്റിസ് വികസിച്ചേക്കാം, പക്ഷേ ഇത് നവജാതശിശുക്കളുടെ പാൽ സ്രവവുമായി ബന്ധപ്പെട്ടതാണോ എന്ന് വ്യക്തമല്ല. മുലക്കണ്ണുകളിൽ നിന്നുള്ള രക്തം ഇടയ്ക്കിടെ ഡക്‌റ്റ് എക്‌റ്റാസിയയുമായി ബന്ധപ്പെടുന്നു; എന്നിരുന്നാലും അത് ഏകപക്ഷീയമാകുമ്പോൾ മാത്രമേ അന്വേഷിക്കാവൂ. 

## സാംസ്കാരിക വ്യാഖ്യാനങ്ങൾ
ചില രാജ്യങ്ങളിലെ നാടോടിക്കഥകളിൽ, വിച്ച്സ് മിൽക്ക്  മന്ത്രവാദിനികളുടെ പരിചിതമായ ആത്മാക്കളുടെ പോഷണ സ്രോതസ്സാണെന്ന് വിശ്വസിക്കപ്പെട്ടു.  നിരീക്ഷിക്കപ്പെടാത്ത, ഉറങ്ങുന്ന ശിശുക്കളിൽ നിന്ന് മോഷ്ടിക്കുന്നതാണെന്നാണ് കരുതുന്നത്. മറ്റ് ചില സംസ്കാരങ്ങളിൽ, കുഞ്ഞിന്റെ സ്തനങ്ങളിൽ നിന്ന് പാൽ പ്രകടിപ്പിക്കുന്നത് പ്രായപൂർത്തിയായപ്പോൾ നല്ല സ്തന രൂപത്തിന് കാരണമാകുമെന്ന് കരുതപ്പെടുന്നു. 

ചില സംസ്കാരങ്ങളിൽ, പാൽ നീക്കം ചെയ്യുന്ന പാരമ്പര്യം ("പാൽ കറക്കൽ") റിപ്പോർട്ട് ചെയ്യപ്പെട്ടിട്ടുണ്ട്. ഈ രീതി തുടർന്നാൽ പാലുത്പാദനം നീണ്ടുനിൽക്കും, മറ്റ് പ്രശ്നങ്ങൾ തള്ളിക്കളയാനാവില്ല.  

## ഇതും കാണുക

* ഗാലക്റ്റോറിയ
* ഗൈനക്കോമാസ്റ്റിയ
* മുലയൂട്ടൽ

## അവലംബം

വർഗ്ഗം:മുലപ്പാൽ
വർഗ്ഗം:നിയോനറ്റോളജി
സൗദി വെള്ളക്ക

ലുക്മാൻ അവറാൻ, ദേവി വർമ്മ, ബിനു പപ്പു, സുജിത് ശങ്കർ, ഗോകുലൻ എന്നിവർ പ്രധാന വേഷങ്ങളിൽ അഭിനയിച്ച തരുൺ മൂർത്തി രചനയും സംവിധാനവും നിർവഹിച്ച് 2022-ൽ പുറത്തിറങ്ങിയ ഒരു ഇന്ത്യൻ മലയാളം നാടക ചലച്ചിത്രമാണ് ***സൗദി വെള്ളക്ക CC.225/2009*** . തൊണ്ടിമുതലും ദൃക്സാക്ഷിയും എന്ന ചിത്രത്തിലൂടെ പ്രശസ്തനായ സന്ദീപ് സേനനാണ് ചിത്രം നിർമ്മിക്കുന്നത്. 

## സംഗ്രഹം
നർമ്മം, കുടുംബ കഥ, സംഗീതം എന്നിവ നിറഞ്ഞ ഒരു വാണിജ്യ വിനോദ ചിത്രമായിണു സൗദി വെള്ളക്ക. വ്യത്യസ്‌ത ജീവിതപശ്ചാത്തലങ്ങളുള്ള ഓരോ കഥാപാത്രത്തിന്റെയും വീക്ഷണകോണിൽ നിന്നാണ് സിനിമയുടെ കഥ പറയുന്നത്. 

## കഥാപാത്രങ്ങളും അഭിനയിച്ചവരും

* അഭിലാഷ് ശശിധരൻ -  ലുക്മാൻ അവറാൻ
* ദേവി വർമ്മ - ഐഷ റൗത്തർ
* നസീമ -  ധന്യ അനന്യ (ശബ്ദം ഡബ്ബ് ചെയ്തത് ശ്രിന്ദ അർഹൻ)
* ബ്രിട്ടോ വിൻസെന്റ് - ബിനു പപ്പു
* ഗോകുലൻ -  അഡ്വക്കേറ്റ് ഗോകുലൻ
* സത്താർ  - സുജിത് ശങ്കർ
* അനുമോൾ -  നിൽജ കെ.ബേബി
* കല -  രമ്യ സുരേഷ്
* റിയ സൈറ - പബ്ലിക് പ്രോസിക്യൂട്ടർ
* ഷൈനി ടി.രാജൻ
* അനിത രാധാകൃഷ്ണൻ -  ദേവകി രാജേന്ദ്രൻ
* നയന നാരായണൻ
* കുമാർ സേതു
* മല്ലികാർജുൻ ദേവരാമനെ
* ധനുഷ് വർഗീസ്
* സിദ്ധാർത്ഥ ശിവ  - അഡ്വ. ഷേണായി
* പോലീസ് കോൺസ്റ്റബിൾ കുര്യൻ -  അബു വളയംകുളം
* കുര്യൻ ചാക്കോ 
* ബോസ് തങ്കപ്പൻ -  സജീദ് പട്ടാളം

## നിർമ്മാണം

### പ്രഖ്യാപനം
ചിത്രത്തിന്റെ സംവിധായകൻ തരുൺ മൂർത്തി 2021 ഡിസംബർ 26 ന് തന്റെ ഇൻസ്റ്റാഗ്രാം ഹാൻഡിലിലൂടെ ചിത്രത്തിന്റെ ഫസ്റ്റ് ലുക്ക് പോസ്റ്റർ പങ്കിട്ടുകൊണ്ട് ചിത്രം പ്രഖ്യാപിച്ചു. ദിലീപ്, ആസിഫ് അലി തുടങ്ങിയ പ്രമുഖ താരങ്ങളും ഫസ്റ്റ് ലുക്ക് പോസ്റ്റർ ഷെയർ ചെയ്തിട്ടുണ്ട്. 

ചിത്രത്തിന്റെ സെക്കന്റ് ലുക്ക് പോസ്റ്റർ 2022 ഫെബ്രുവരി  ന് പുറത്തിറങ്ങി.

### തിരക്കഥ
സൌദി വെള്ളക്ക ഒരു കൊമേഴ്‌സ്യൽ എന്റർടെയ്‌നർ ആണ്. ചിത്രത്തിന്റെ സംവിധായകൻ തരുൺ മൂർത്തി തന്നെയാണ് ചിത്രത്തിന്റെ കഥയും എഴുതിയിരിക്കുന്നത്. 

### പിന്നണിപ്രവർത്തകർ
ഉർവശി തിയേറ്റേഴ്സിന്റെ ബാനറിൽ സന്ദീപ് സേനനാണ് ചിത്രം നിർമ്മിക്കുന്നത്.  ശരൺ വേലായുധൻ ഛായാഗ്രഹണവും നിഷാദ് യൂസഫ് എഡിറ്റിംഗും നിർവ്വഹിക്കുന്നു. നവാഗതനായ പാലി ഫ്രാൻസിസാണ് സൗദി വെള്ളക്കയുടെ സംഗീതം ഒരുക്കുന്നത്.

### പോസ്റ്റ്-പ്രൊഡക്ഷൻ
ചിത്രത്തിന്റെ ഔദ്യോഗിക ടീസർ 2022 ഏപ്രിൽ 28 ന് യൂട്യൂബിൽ റിലീസ് ചെയ്തു.  

## സംഗീതം
 

## അന്താരാഷ്ട്ര ചലച്ചിത്രമേളകൾ

* 53-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയുടെ (IFFI) ഇന്ത്യൻ പനോരമ വിഭാഗത്തിൽ സൗദി വെള്ളക്ക പ്രദർശിപ്പിച്ചു   . മേളയിൽ ഈ ചിത്രം മികച്ച അഭിപ്രായം നേടി  .
* 21-ാമത് ധാക്ക ഇന്റർനാഷണൽ ഫിലിം ഫെസ്റ്റിവലിലേക്ക് ചിത്രം തിരഞ്ഞെടുക്കപ്പെട്ടു  .
* 20-ാമത് ചെന്നൈ ഇന്റർനാഷണൽ ഫിലിം ഫെസ്റ്റിവലിൽ (CIFF  ഈ ചിത്രം ഇന്ത്യൻ പനോരമയായി പ്രദർശിപ്പിച്ചു.

## നാമനിർദ്ദേശം
53-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയുടെ (ഐഎഫ്എഫ്ഐ) ഐസിഎഫ്ടി-യുനെസ്കോ ഗാന്ധി മെഡലിന് ഇന്ത്യയിൽ നിന്ന് സൗദി വെള്ളക്ക നാമനിർദ്ദേശം ചെയ്യപ്പെട്ടു.   

## തീയേറ്റർ റിലീസ്
ചിത്രം 2022 മെയ് 20 ന് റിലീസ് ചെയ്യാൻ നേരത്തെ തീരുമാനിച്ചിരുന്നു, എന്നാൽ അജ്ഞാതമായ കാരണങ്ങളാൽ ചിത്രം മാറ്റിവച്ചു.  ഇപ്പോൾ ചിത്രം 2022 ഡിസംബർ 2-ന് തിയേറ്റർ റിലീസ് സ്ഥിരീകരിച്ചു.  

## സ്വീകരണം
പോസിറ്റീവ് റിവ്യൂകളോടെയാണ് ചിത്രം റിലീസ് ചെയ്തത്.  

## അവലംബം

## പുറമെ നിന്നുള്ള കണ്ണികൾ

വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തരുൺ മൂർത്തി സംവിധാനം ചെയ്ത ചലച്ചിത്രങ്ങൾ
എസ്തർ ഡി പോമ്മറി

ഒരു സ്വിസ് ആക്ടിവിസ്റ്റാണ് **എസ്തർ ഡി പോമ്മറി** - കൗണ്ടസ് ഓഫ് ലാംബ്രെ (ബേണിൽ ജനിച്ചു). എസ്തർ ഡി പോമ്മറി കോംടെസ് ഡി ലാംബ്രെ ഫൗണ്ടേഷന്റെ സ്ഥാപകയാണ്. ബേൺ സർവകലാശാലയിൽ പ്രസവചികിത്സയും പാരീസ് സർവകലാശാലയിൽ പുരാവസ്തുശാസ്ത്രവും പഠിച്ചു. അവർ ഇംഗ്ലീഷ്, ജർമ്മൻ, ഫ്രഞ്ച്, ഇറ്റാലിയൻ ഭാഷകൾ സംസാരിക്കുന്നു.
## സംഘടനകൾ
* Esther de Pommery Comtesse de Lambrey Foundation, Switzerland
* Former ambassador of Red Cross (Eyesight)
* Former ambassador of the Helping Hand Coalition, Israel
* Former ambassador of Yad Sarah, Jerusalem, Israel
* Former member of the board of directors of The European Fine Art Foundations, Monte Carlo
* Former member of the board of directors of World Youth Talent, founded by Roger Moore
* Former member of the UNESCO Arts of Culture Committee, Paris
* Former member of the board of trustees University of Basle 
* Former patronage of various music and dance schools (Bucharest, Sofia, Klusch)
* Honorary doctorate by International Medical Association of Bulgaria, Varna 
* Former honorary chairperson for Romanian Relief Efforts, Basle, Switzerland
* Former director of the annual charity Christmas concert of the City of Basle 
* Former music management for dancers, CID, Athens 
* Former researching for dance in African cultures
* Former member of the International Committee to the Rector Sojza University
* Humanitarian efforts for Bulgaria 
* Honorary membership of two cities in Romania, Anina and Bucharest
* New hospital, Esther de Pommery" was built in Montana, Bulgaria
* Former member of Flying Doctors" for Nigeria 
* Former president of the new founded Israel to the Nations" 
* Former CO of the Ombudsman Bulgaria, patron of Human Rights

### ബഹുമതികൾ(awards, distinctions)
* Humanitarians GO & NGO
* Member of the UNESCO.
* Honorary doctorate international
* Member of "Flying Doctors" Nigeria.
* New hospital "Esther de Pommery" built in Montana, Bulgaria, by King Simeon, prime minister of Bulgaria.
* Member of the board of trustees University of Basle, Switzerland.

## അവലംബം

## External links
* Official blog Countess-Esther de Pommery facebook.com

വർഗ്ഗം:സ്ത്രീരോഗ വിദഗ്ദർ
നതാലി സാൻഡ്

**നതാലി സിൽബെർലാസ്റ്റ്-സാൻഡ്** (1883 - 1942) രണ്ടാം ലോകമഹായുദ്ധസമയത്ത് നാസി ജയിലിൽ വച്ച് മരിച്ച ഒരു പോളിഷ് ജൂത ന്യൂറോളജിസ്റ്റായിരുന്നു. നതാലി സിൽബെർലാസ്റ്റ്-സാൻഡോവ ഉൾപ്പെടെ നിരവധി പേരുകളിൽ അവർ ഗവേഷണ പ്രബന്ധങ്ങൾ പ്രസിദ്ധീകരിച്ചിരുന്നു.

## ജീവചരിത്രം
പോളണ്ടിലെ വാർസയിൽ 1883 മാർച്ച് 28 ന് (അല്ലെങ്കിൽ മാർച്ച് 27, 1884) ഡേവിഡ് സിൽബർലാസ്റ്റിന്റെയും ഭാര്യ എമിലിയയുടെയും (മുമ്പ്, ബറ്റാവിയ) മകളായി നതാലി സാൻഡ് ജനിച്ചു.

1899-ൽ വാർസയിലെ സെക്കൻഡ് വിമൻസ് ജൂനിയർ ഹൈസ്കൂളിൽ നിന്ന് ബിരുദം നേടിയ അവർ, എഡ്വാർഡ് മാർട്ടിന്റെ മേൽനോട്ടത്തിൽ *എ കേസ് ഓഫ് മൈലോയ്ഡ് ലുക്കേമിയ ഇൻ എ നയൻ മന്ത്സ് ഓൾഡ് ചൈൽഡ്* എന്ന പ്രബന്ധത്തിൻറെ അടിസ്ഥാനത്തിൽ  ജനീവ സർവ്വകലാശാലയിൽ നിന്ന് മെഡിക്കൽ ഡിപ്ലോമ നേടുകയും ചെയ്തു. അതേ വർഷം ഉക്രെയ്നിലെ നാഷണൽ യൂണിവേഴ്സിറ്റി ഓഫ് ഖാർകിവിൽനിന്ന് സംസ്ഥാന പരീക്ഷയിൽ വിജയിച്ചു.

നതാലി സാൻഡ് ഗവേഷണം നടത്തിയതോടൊപ്പം ഫ്രഞ്ച് മെഡിക്കൽ ജേണലുകളിൽ സ്ഥിരമായി എഴുതുകയും ചെയ്തു. ആധുനിക ന്യൂറോളജിയുടെ സ്ഥാപകനായി കണക്കാക്കപ്പെടുന്ന എഡ്വേർഡ് ഫ്ലാറ്റോയുമായി അവർ അടുത്ത് സഹകരിച്ച് പ്രവർത്തിച്ചിരുന്നു. അവൾ വാർസോയിലെ സിസ്റ്റെ അയൽപക്കത്തുള്ള ജൂത ആശുപത്രിയിലും ജോലി ചെയ്തു. അവരുടെ ഭർത്താവ്, മാക്സിമിലിയൻ സാൻഡ് (1876-1932), ഒരു വ്യവസായിയും സോഷ്യലിസ്റ്റ് പ്രവർത്തകനുമായിരുന്നു.

രണ്ടാം ലോകമഹായുദ്ധസമയത്ത് പോളണ്ടിലെ വാർസോ നാസികൾ അധിനിവേശം നടത്തിയ സമയത്ത്, ആയിരക്കണക്കിന് മറ്റ് ജൂതന്മാരോടൊപ്പം മതിലുകളുള്ള വാർസോ ഗെട്ടോയിൽ താമസിക്കാൻ അവൾ നിർബന്ധിതനായി. അവിടെ അവൾ ഒരു ഫിസിഷ്യനായി ജോലി തുടർന്നു. 1942 സെപ്റ്റംബർ 23 മുതൽ 24 വരെ രാത്രിയിൽ, അവളെ വാർസോയിലെ പാവിയക് ജയിലിലേക്ക് കൊണ്ടുപോകുകയും, അവിടെ വധിക്കപ്പെട്ട അവരെ, പോളണ്ടിൽ നിന്നുള്ള രക്തസാക്ഷികളായ ജൂത വൈദ്യന്മാരിൽ ഒരാളായി കണക്കാക്കപ്പെടുന്നു.

## അവലംബം
വലേരി മോണ്ട്ഗോമറി റൈസ്

ഒരു അമേരിക്കൻ പ്രസവചികിത്സകയും ഗൈനക്കോളജിസ്റ്റും കോളേജ് അഡ്മിനിസ്ട്രേറ്ററുമാണ് **വലേരി മോണ്ട്ഗോമറി റൈസ്.** അവർ മോർഹൗസ് സ്കൂൾ ഓഫ് മെഡിസിൻ പ്രസിഡന്റും ഡീനുമാണ്.
## ആദ്യകാല ജീവിതവും വിദ്യാഭ്യാസവും
ജോർജിയയിൽ സ്വദേശമായുള്ള മോണ്ട്ഗോമറി റൈസ് ജോർജിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് രസതന്ത്രത്തിൽ ബിരുദം നേടി. 1987-ൽ, എമോറിക്ക് സ്കോളർഷിപ്പ് ലഭിച്ച അവർ ഹാർവാർഡ് മെഡിക്കൽ സ്കൂളിൽ നിന്ന് മെഡിക്കൽ ബിരുദം നേടി.ആദ്യം ഒരു ന്യൂറോസർജനായി ഒരു കരിയർ തുടരാൻ ഉദ്ദേശിച്ചിരുന്നതിനാൽ, പ്രസവ-ഗൈനക്കോളജി റൊട്ടേഷനിൽ അവരുടെ ക്ലിനിക്കൽ  പരിവൃത്തി ആരംഭിച്ചതോടെ അവരുടെ പദ്ധതികൾ മാറി. ഇതിനുമുമ്പ്, മോണ്ട്ഗോമറി റൈസ് ഈ പരിവൃത്തി താൻ പ്രതീക്ഷിക്കാത്ത ഒന്നാണെന്ന് ഓർമ്മിക്കുന്നു. എന്നിരുന്നാലും, ഒരിക്കൽ റൊട്ടേഷനിൽ, താൻ ഉൾപ്പെടാൻ ഉദ്ദേശിച്ച മേഖല ഇതാണ് എന്ന് മോണ്ട്ഗോമറി റൈസിന് ഉറപ്പായിരുന്നു, . എലികളിൽ അണ്ഡോത്പാദനം ഉണ്ടാക്കുന്നതിന് ശുദ്ധീകരിച്ച ഹോർമോണുകൾ ഉപയോഗിക്കുന്നതിനെക്കുറിച്ച് ഹാർവാർഡിൽ ഗവേഷണം നടത്തുന്നതിനിടെ, എമോറി യൂണിവേഴ്സിറ്റിയിൽ നിന്ന് അവരുടെ റെസിഡൻസി പൂർത്തിയാക്കാൻ അവർക്ക് ഒരു സ്വീകാര്യത കത്ത് ലഭിച്ചു. താമസം ആരംഭിക്കുന്നതിന് മുമ്പ്, മോണ്ട്‌ഗോമറി റൈസിന്റെ കൃതികൾ അടുത്തിടെ പ്രസിദ്ധീകരിച്ചിരുന്നു. അങ്ങനെ അടുത്തിടെ സ്വയം ഒരു പേര് അവർ ഉണ്ടാക്കി. കൂടാതെ, പെൻസിൽവാനിയയിലെ ഫിലാഡൽഫിയയിലുള്ള ഡ്രെക്സൽ യൂണിവേഴ്സിറ്റി കോളേജ് ഓഫ് മെഡിസിനിൽ, ഡോ. മോണ്ട്ഗോമറി റൈസ് അക്കാദമിക് മെഡിസിൻ പ്രോഗ്രാമിൽ എക്സിക്യൂട്ടീവ് ലീഡർഷിപ്പ് പൂർത്തിയാക്കി.  അവർ എമോറി യൂണിവേഴ്സിറ്റിയിൽ പ്രസവചികിത്സയിലും ഗൈനക്കോളജിയിലും റെസിഡൻസി പൂർത്തിയാക്കി. ഹട്‌സൽ വിമൻസ് ഹോസ്പിറ്റലിൽ റിപ്രൊഡക്റ്റീവ് എൻഡോക്രൈനോളജിയിലും വന്ധ്യതയിലും അവർ ഫെലോഷിപ്പും നടത്തി.

## സ്വകാര്യ ജീവിതം
ജോർജിയ ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ പ്രീഡിഗ്രി പഠനത്തിനെത്തിയപ്പോൾ, സ്റ്റുഡന്റ് സെക്ഷനിൽ വെച്ച് അവർ ഭർത്താവ് മെൽവിൻ റൈസിനെ കണ്ടുമുട്ടി. ആ വാരാന്ത്യത്തിൽ പങ്കെടുക്കാൻ ആഗ്രഹിച്ച മോണ്ട്ഗോമറി റൈസ്, നാഷണൽ സൊസൈറ്റി ഓഫ് ബ്ലാക്ക് എഞ്ചിനീയേഴ്സ് കോൺഫറൻസ് സംഘടിപ്പിക്കുന്ന ഒരു കച്ചേരിക്ക് മെൽവിൻ റൈസ് കൺസേർട്ട്  ടിക്കറ്റുകൾ വിൽക്കുകയായിരുന്നു. ഇരുവരും ചേർന്ന് ഒരു കച്ചവടം നടത്തി: മോണ്ട്ഗോമറി റൈസ് ആസൂത്രണം ചെയ്തിരുന്ന കോൺഫറൻസിലേക്കുള്ള പ്രവേശനത്തിനായി മെൽവിന്റെ കൈവശമുണ്ടായിരുന്ന കൺസേർട്ട്  ടിക്കറ്റുകൾ ഇരുവരും ക്രമീകരിച്ചു. മോണ്ട്ഗോമറി റൈസ് മെൽവിൻ റൈസ് ജൂനിയറിനെ വിവാഹം കഴിച്ചു. അവർക്ക് ഒരു മകനും മകളുമുണ്ട്.

## അവലംബം

വർഗ്ഗം:സ്ത്രീരോഗ വിദഗ്ദർ
മാർത്ത റൂബൻ-വൂൾഫ്

ഒരു ജർമ്മൻ ഫിസിഷ്യനും എഴുത്തുകാരിയുമായിരുന്നു **മാർത്ത റൂബൻ-വൂൾഫ്** (ജീവിതകാലം: 17 ജൂൺ 1887 - 16 ഓഗസ്റ്റ് 1939) . ഒന്നാം ലോകമഹായുദ്ധത്തിനു ശേഷം ഒരു രാഷ്ട്രീയ പ്രവർത്തകയായി (KPD) മാറി.

1933 ജനുവരിയിൽ നാസികൾ അധികാരം ഏറ്റെടുത്തതിനുശേഷം അവർ കുടുംബത്തോടൊപ്പം സോവിയറ്റ് യൂണിയനിൽ കുടിയേറി സ്ഥിരമായി താമസമാക്കി. നിരാശകളുടെ ഒരു പരമ്പര അവലെ തേടിയെത്തിക്കൊണ്ടിരുന്നു. സോവിയറ്റ് സമ്പ്രദായത്തിൽ അവർ കൂടുതൽ നിരാശയായിത്തീർന്നു. മുമ്പ് സോവിയറ്റ് യൂണിയനെക്കുറിച്ച് പടിഞ്ഞാറ് നിന്നുള്ള ഒരു സന്ദർശകയായി അവർ എഴുതിയപ്പോൾ, അവർ പ്രശംസിക്കപ്പെട്ടിരുന്നു.  അവരുടെ ഭർത്താവ് ഗസ്റ്റപ്പോ ചാരനാണെന്ന് തിരിച്ചറിയുകയും 1938-ൽ വധിക്കപ്പെടുകയും ചെയ്തു. 1937 നവംബർ 27-ന് അറസ്റ്റിലായതിനെത്തുടർന്ന് തന്റെ ഭർത്താവിന് എന്താണ് സംഭവിച്ചതെന്ന് 1939 ഓഗസ്റ്റ് 16-ന് മാർത്ത റൂബൻ-വുൾഫിന് അപ്പോഴും അറിയില്ലായിരുന്നു. ഉറക്കഗുളിക അമിതമായി കഴിച്ച് അവർ ആത്മഹത്യ ചെയ്തു.

## ജീവിതം
പാഡർബോണിന്റെ വടക്ക് ഭാഗത്തുള്ള ഒരു ചെറിയ നിർമ്മാണ നഗരമായ ലോഹ്‌നിലാണ് മാർത്ത റൂബൻ ജനിച്ചത്. മോറിറ്റ്സ് "മാക്സ്" റൂബൻ, അവരുടെ പിതാവ്, യഹൂദ പ്രബലനായ ഒരു ചെറുകിട വ്യവസായി എന്നാണ് വിശേഷിപ്പിക്കപ്പെടുന്നത്. അവരുടെ വളർത്തൽ ഒരു മതപരമായിരുന്നില്ല, എന്നിരുന്നാലും. കുടുംബം താരതമ്യേന ചലനാത്മകമായിരുന്നു. അതേസമയം മാക്‌സിന്റെ ബിസിനസ്സിന്റെ ശ്രദ്ധ മാർത്ത വളർന്നപ്പോൾ പലതവണ മാറി. അവരുടെ അമ്മ, റെജീന സ്റ്റെർൺ, സ്ത്രീകളുടെ പ്രസ്ഥാനത്തിൽ ("ബർഗർലിഷെ ഫ്രൗൻബെവെഗംഗ്") സജീവമായിരുന്ന ഒരു അധ്യാപികയായിരുന്നു. ഈ ഇടപെടലുകളിലൂടെ ഹെലിൻ സ്റ്റോക്കറുമായി സമ്പർക്കം പുലർത്തുകയും,  സ്റ്റോക്കർ പ്രചാരണം നടത്തിയ സമാധാനവാദം, ലൈംഗിക പരിഷ്കരണം, സ്ത്രീകളുടെ അവകാശ പ്രശ്നങ്ങൾ എന്നിവ ഉൾപ്പെടുന്ന കാലഘട്ടത്തിലെ ശക്തമായ ധാരകൾക്കൊപ്പം ബന്ധപ്പെടുകയും ചെയ്തു.

1906-ൽ മാർത്ത ബെർലിൻ യൂണിവേഴ്‌സിറ്റിയിലും ഷാർലറ്റൻബർഗിലെ "ടെക്‌നിക്കൽ അക്കാഡമി"യിലും മാത്തമാറ്റിക്‌സും നാച്ചുറൽ സയൻസും പഠിക്കാൻ തുടങ്ങി. സ്വകാര്യ ട്യൂട്ടറിംഗ്, ബർസറികൾ, ജേണലിസം എന്നിവയുടെ സംയോജനത്തിലൂടെ തന്റെ പഠനത്തിന് ധനസഹായം നൽകി. 1908-ൽ അവർ 1914 വരെ പഠിച്ച മെഡിസിനിലേക്ക് മാറി. 1915-ൽ മെഡിസിനിൽ ഡോക്ടറേറ്റ് നേടി. പരമ്പരാഗതമായി പുരുഷ സംരക്ഷണമുള്ള വിഷയങ്ങളാണ് അവർ പഠിച്ചത്. എന്നാൽ ഒന്നാം ലോകമഹായുദ്ധത്തിന്റെ ഫലമായുണ്ടായ തൊഴിലാളി ക്ഷാമം 1918 ന് ശേഷം അവസരങ്ങൾ തുറന്നു. 1914-ലെ മിക്ക നിരീക്ഷകരും ഇപ്പോഴും അയഥാർത്ഥമായി കണക്കാക്കുമായിരുന്നു. ഒന്നാം ലോകമഹായുദ്ധസമയത്ത് അവർ ഒരു ആശുപത്രിയിൽ ജോലി ചെയ്തു. 1918-ന് ശേഷം അവൾ ബെർലിൻ ക്വാർട്ടർ ഓഫ് നീഡർഷോനെവൈഡിൽ ഒരു ഡോക്ടറായി സ്വയം സെറ്റ് ചെയ്തു. അവരുടെ ഫെമിനിസവും അവരുടെ ഇടതുപക്ഷ രാഷ്ട്രീയ പ്രതിബദ്ധതയും അർത്ഥമാക്കുന്നത് അവരുടെ ജോലിയുടെ ശ്രദ്ധ തൊഴിലാളിവർഗ സ്ത്രീകളായിരുന്നു എന്നാണ്: സ്രോതസ്സുകൾ അവളെ ഒരു ഗൈനക്കോളജിസ്റ്റായി വിശേഷിപ്പിക്കുന്നു. അത് പരിശീലനത്തിലൂടെയോ പ്രായോഗിക അനുഭവത്തിലൂടെയോ ആയിത്തീർന്നു. ഇരുപതാം നൂറ്റാണ്ടിൽ ഉടനീളം ഇത് പലപ്പോഴും അതിർത്തി രേഖ വിവാദമായിരുന്നു.

## അവലംബം

വർഗ്ഗം:1939-ൽ മരിച്ചവർ
വർഗ്ഗം:1887-ൽ ജനിച്ചവർ
വർഗ്ഗം:സ്ത്രീരോഗ വിദഗ്ദർ
ശരം (ചലച്ചിത്രം)

ജോഷി സംവിധാനം ചെയ്ത് തിരുപ്പതി ചെട്ടിയാർ നിർമ്മിച്ച 1982 ലെ ഇന്ത്യൻ മലയാളം ചിത്രമാണ് ***ശരം*** . സുകുമാരൻ, ശ്രീവിദ്യ, ജഗതി ശ്രീകുമാർ, ജോസ് പ്രകാശ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. കെ ജെ ജോയ് ആണ് ചിത്രത്തിന് സംഗീതം നൽകിയിരിക്കുന്നത്. ബോക്‌സോഫീസിൽ പ്രതീക്ഷിച്ച വിജയം നേടിയില്ലെങ്കിലും.    തമിഴ് ചിത്രമായ *വിദിയും വരൈ കാതിരുവിന്റെ* റീമേക്കായിരുന്നു ഈ ചിത്രം. 
## താരനിര

## ഗാനങ്ങൾ
*വരികൾ:ദേവദാസ്
*ഈണം:  കെ ജെ ജോയ്

## അവലംബം

## പുറംകണ്ണികൾ
*  
* 

വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:സുകുമാരൻ-അംബിക ജോഡി
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:കെ ബി ദയാളൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ സംഭാഷണമെഴുതിയ ചലച്ചിത്രങ്ങൾ
ജയന്റ് കോണ്ടൈലോമാ അക്യൂമിനേറ്റം

**ജയന്റ് കോണ്ടൈലോമാ അക്യൂമിനേറ്റം** അഥവാ **ബുഷ്കെ- ലോവെൻസ്റ്റെയിൻ ട്യൂമർ** എന്നത് ഗുഹ്യഭാഗത്തെ ചർമ്മത്തിൽ അതിവേഗത്തിൽ ഉണ്ടാവുന്ന അരിമ്പാറ പോലുള്ള വെറുക്കസ് അർബുദമാണ്. ഇംഗ്ലീഷ്: **Giant condyloma acuminatum** ( **Buschke–Löwenstein tumor.** ഹൂമൻ പാപ്പിലോമ വൈറസ് ആണിതിനു കാരണക്കാരൻ.

ഇവയുടെ വലിപ്പം നിമിത്തം ഈ മുഴകൾ വ്യാപനശേഷിയും കൂടിയവയും വിനാശകാരികളുമാണ്. വളരെ വേഗത്തിൽ വളരുന്ന ഇവയുടെ സമ്മർദ്ദം മൂലം സമീപസ്ഥങ്ങളായ അവയങ്ങളിൽ സമ്മർദ്ദം ഏർപ്പെടാം. പൊതുവായി ഇവ സൗമ്യകാരികൾ ആണെങ്കിലും ദീർഘകാലം നിലനിന്നാൽ സ്ക്വാമസ് കോശ അർബുദമായി മാറാനുള്ള കഴിവുള്ളവയാണ്. മറ്റു അവയവങ്ങളിലേയ്ക്ക് പകർച്ചയും ഉണ്ടാകാം.  ഹൂമൻ പാപ്പില്ലോമ വൈറസുകളുടെ 6 ഉം 11 വിഭാഗങ്ങളാണ് ഈ അസുഖം ഉണ്ടാക്കുന്നത്. 

## ചികിത്സ
ശസ്ത്രക്രിയയിലൂടെ നിക്കം ചെയ്യുന്നതും കീമോറേഡിയോതെറാപ്പിയും ആണ് ചികിത്സകൾ. പുരുഷന്മാരിൽ ലിംഗം നിലനിർത്താൻ ശ്രമിക്കാറുണ്ടെങ്കിലും പലപ്പോഴും അതിനു കഴിയാറില്ല. ചികിത്സയ്ക്കു ശേഷം വീണ്ടും ഈ അവസ്ഥ വരാനുള്ള സാധ്യത അധികമായതുകൊണ്ട് നല്ല നിരീക്ഷണം ആവശ്യമാണ്. 

## റഫറൻസുകൾ

വർഗ്ഗം:രോഗങ്ങൾ
പോളിപ്പ്

ശരീരഘടനാശാസ്ത്രപ്രകാരം പോളിപ് എന്നത് ശ്ലേഷ്മപടലത്തിലെ കോശങ്ങളുടെ അസാധാരണമായ വളർച്ചയാണ്. ഇംഗ്ലീഷ്: **Polyp** തണ്ടുപോലുള്ള നീണ്ട ഭാഗം ഇവയെ ഉപരിതലത്തിൽ ഉറപ്പിച്ചു നിർത്തുന്നു. സാധാരണയായി വൻകുടൽ, ആമാശയം, മൂക്ക്, ചെവി, സൈനസുകൾ, മൂത്രസഞ്ചി, ഗർഭപാത്രം എന്നിവിടങ്ങളിലാണ് ഇവ കണ്ടുവരുന്നത്. മൂക്കസ് ചർമ്മങ്ങളുള്ള ശരീരത്തിന്റെ ഏതുഭാഗത്തും. ഉദാ: യോനീഗളം, സ്വരനാളി, ചെറുകുടൽ എന്നിവിടങ്ങളിൽ ഇവ വളരാം. ചില പോളിപ്പുകൾ അർബുദകരവും ചിലത് സൗമ്യവും ആണ്. 

## പേരിനു പിന്നിൽ
1400 കളിൽ മൂക്കിലെ പോളിപ്പുകളെക്കുറിച്ച് വിവരണമുള്ളതാണ് ഇതിനെക്കുറിച്ച് ആദ്യമായി രേഖപ്പെടുത്തിയിരിക്കുന്നത്. ഗ്രീക്ക് ഭാഷയിലൂടെ വികസിച്ച് ലത്തിൻ ഭാഷയിൽ നിന്നാണ് ഇംഗ്ലീഷിൽ ഈ പദം എത്തിയത്.  നീരാളിയെ സൂചിപ്പിക്കാനാണ് ഈ പദം ആദ്യം ഉപയോഗിച്ചിരുന്നത്

## വയറ്റിലെ പോളിപ്പുകൾ
സ്ഥാനത്തെ അടിസ്ഥാനപ്പെടുത്തിയത്: 
File:Pie chart of colorectal polyp etiologies.png|Incidences and malignancy risks of various types of colorectal polyps.
File:Pie chart of relative incidences of gastric polyps.png|Relative incidences of gastric polyps.


## റഫറൻസുകൾ
ഗർഭാശയ പോളിപ്പ്

ഗർഭാശയത്തിന്റെ ഭിത്തികളിലുണ്ടാവുന്ന ഒരു തരം മുഴകൾ ആണ് ഗർഭാശയ പോളിപ്പ്. അഥവാ എൻഡോമെട്രിയൽ പോളിപ്പ്. ഇംഗ്ലീഷ്: **endometrial polyp** അല്ലെങ്കിൽ **uterine polyp.** ഉപരിതലത്തിൽ സസ്യങ്ങളെപ്പോലെ വേരുറപ്പിച്ചു നിൽകുന്നതരത്തിലോ  പൂഞ്ഞെട്ടുപോലെയോ ഇവ കാണപ്പെടുന്നു. രണ്ടാമത്തെ തരത്തിലാണ് എങ്കിൽ യോനീഗളത്തിലൂടെ യോനിയിലേയ്ക്ക് ഇവ തള്ളി വരാം. വലിയ പോളിപ്പുകളിൽ ചെറിയ രക്തക്കുഴലുകൾ വരെ കാണാറുണ്ട്. 

## സൂചനകളും ലക്ഷണങ്ങളും
ഇവയ്ക്ക് സാാധരണയായി യാതൊരു ലക്ഷണങ്ങളും ഉണ്ടായിക്കൊള്ളണമെന്നില്ല.  എന്നാൽ ചിലപ്പോൾ ക്രമമില്ലാത്ത ആർത്തവം, ആർത്തവമില്ലാത്ത സമയത്തുള്ള രക്തസ്രാവം, മെനോറേജിയ, ആർത്തവവിരാമത്തിനു ശേഷവും ഉള്ള രക്തസ്രാവം തുടങ്ങിയ ലക്ഷണങ്ങൾ കാണപ്പെടാറുണ്ട്. വലിയ പോളിപ്പുകളിൽ നിന്നുണ്ടാവുന്ന രക്തസ്രാവം മൂലം ആർത്തവരക്തസ്രാവത്തിന്റെ അളവ് വർദ്ധിക്കാം. ആർത്തവ വിരാമമായ സ്ത്രീകളിൽ സ്പോട്ടിങ്ങ് എന്നറിയപ്പെടുന്ന ചെറിയ രക്തസ്രാവം ഇതുമൂലം ഉണ്ടാവാറുണ്ട്. പോളിപ്പ് പുറത്തേയ്ക്ക് തള്ളി വന്നിട്ടുണ്ട് എങ്കിൽ വേദനയും ആർത്തവരാഹിത്യവും ഉണ്ടാവാം.  
ലഘുചിത്രം|Uterine polyps

## റഫറൻസുകൾ
വർഗ്ഗം:രോഗങ്ങൾ
ഒവേറിയൻ സിസ്റ്റാഡിനോമ

അണ്ഡാശയത്തിൽ ഉണ്ടാവുന്ന അർബുദകരമല്ലാത്ത മുഴകളാണ് ഒവേറിയൻ സിസ്റ്റാഡിനോമ.  ഇംഗ്ലീഷ്:  **Ovarian cystadenoma.** ഇവ രണ്ടു തരം ഉണ്ട്. സീറസും മൂസിനസും. ചികിത്സിക്കുമ്പോൾ വളരെ നല്ല ഫലം ഇതിനുണ്ടാവുന്നതായി കാണപ്പെടുന്നു  

## രോഗകാരണങ്ങൾ

### [[ഒവേറിയൻ സീറസ് സിസ്റ്റാഡിനോമ|സീറസ് സിസ്റ്റാഡിനോമ]]
സാധാരണ സീറസ് സിസ്റ്റാഡിനോമയിൽ ലോ ഗ്രേഡ് സീറസ് കാർസിനോമയിൽ കാണുന്നപോലെ ക്രാസ് അല്ലെങ്കിൽ ബ്രാഫ് പ്രകരണം ( മൂട്ടേഷൻ) ഉണ്ടാവുന്നില്ല. കൂടുതൽ സീറസ് സിസ്റ്റാഡിനോമകളും പലവിധ കോശങ്ങളിൽ നിന്നുത്ഭവിക്കുന്നവയാണ് എങ്കിലും ഒരൊറ്റ കോശങ്ങളിൽ നിന്നുണ്ടാവുന്നവയും കാണപ്പെടുന്നുണ്ട്. ഇവയിലെ ചർമ്മകോശങ്ങളിൽ ഡിഎൻഎ കോപ്പി തെറ്റായി കാണപ്പെടുന്നു. 

### മൂസിനസ് സിസ്റ്റാഡിനോമ
ഡെർമോയ്‌ഡ് സിസ്റ്റുകളുമായി മൂസിനസ് സിസ്റ്റാഡിനോമയ്ക്കുള്ള ബന്ധം മൂലം ഇവ ജേം കോശങ്ങളിൽ നിന്നുത്ഭവിക്കുന്നവയാണെന്നും ബ്രെന്നർ ടൂമറുമായി ബന്ധം ഉള്ളത് ഉപരിതല ചർമ്മകോശങ്ങളുടെ വിഭാഗത്തിൽ ഉപവിഭാഗമായും ഉൾപ്പെടുത്തിയിരിക്കുന്നു. ക്രാസ് മൂട്ടേഷൻ 58% സന്ദർഭങ്ങളിലും കാണപ്പെടുന്നു. 

## References

വർഗ്ഗം:രോഗങ്ങൾ
ഒവേറിയൻ സീറസ് സിസ്റ്റാഡിനോമ

അണ്ഡാശയത്റ്റിന്റെ അർബുദകരമല്ലാത്ത മുഴകളിൽ ഏറ്റവും സാധരണയായി കാണപ്പെടുന്നവയാണ് ഒവേറിയൻ സീറസ് സിസ്റ്റാഡിനോമ. ഒവേറിയൻ ട്ര്യൂമറുകളിൽ 20% ഇവയാണ്.  

സർവ്വസാധാരണമായ ഒവേറിയൻ അർബുദമായ സീറസ് കാർസിനോമയുമായി സൂക്ഷ്മദർശിനിയിൽ സാമ്യത കാണപ്പെടുന്നു. എന്നാൽ ഇവയെ അർബുദകർമായി കണക്കാക്കാൻ സാധിക്കില്ല. ഇവ ഇന്റർമിറ്റന്റ് സീറസ് മുഴകളുമായി യാതൊരുവിധ ജനിതക സാമ്യവും ഇല്ല. 

പാൻക്രിയാസിന്റെ സീറസ് സിസ്റ്റാഡിനോമയുമായി ഇവയ്ക്ക് ബന്ധമുള്ളതായി കാണുന്നില്ല. 

## രോഗ നിർണ്ണയം
കോശങ്ങളെ സൂക്ഷ്മദർശിനിയിലൂടെ നീർക്ഷിച്ചാണ് രോഗനിർണ്ണയം നടത്തുന്നത്. മിക്കവാറും ഇവയ്ക്ക് ഒറ്റ അറയുള്ളതും സുതാര്യവും വൈക്കോൽ നിറമുള്ളതുമായ ദ്രാവകം അടങ്ങിയ മുഴകൾ ആയാണ് കാണപ്പെടുന്നത്. എന്നിരുന്നാലും ചില സന്ദർഭങ്ങളിൽ ഇവയ്ക്ക് ഒന്നിൽ കൂടുതൽ അറകൾ കാണാറുണ്ട്. മുഴ അഥവാ സിസ്റ്റിന്റെ അന്തർഭാഗം സിമ്പിൾ എപ്പിത്തീലിയം കൊണ്ട് ഉണ്ടാക്കിയവയാണ്. ഇവ സീലിയ ഉള്ള കോളുമ്നാർ അല്ലെങ്കിൽ സീലിയ ഇല്ലാത്ത കുബോയ്ഡൽ എപ്പിത്തീലിയം കൊണ്ടുണ്ടാക്കിയിരിക്കുന്നു. 

## സൂക്ഷ്മദർശിനി ചിത്രങ്ങൾ

File:Ovarian serous cystadenoma - alt -- low mag.jpg
File:Ovarian serous cystadenoma -- intermed mag.jpg
File:Ovarian serous cystadenoma - alt -- intermed mag.jpg
File:Ovarian serous cystadenoma - alt -- high mag.jpg
File:Ovarian serous cystadenoma -- high mag.jpg
File:Ovarian serous cystadenoma -- very high mag.jpg
File:Ovarian serous cystadenoma -- extremely high mag.jpg


## റഫറൻസുകൾ
വർഗ്ഗം:രോഗങ്ങൾ
ഒലിഗൊമെനോറിയ

അപൂർവ്വമായ ആർത്തവമാണ് **ഒലിഗോമെനോറിയ** . കൂടുതൽ കർശനമായി പറഞ്ഞാൽ, ഇത് 35 ദിവസത്തിൽ കൂടുതലുള്ള ഇടവേളകളിൽ സംഭവിക്കുന്ന ആർത്തവമാണ്. ഒരു വർഷത്തിൽ നാല് മുതൽ ഒമ്പത് വരെ മാത്രം. അപൂർവ്വമായ ഒഴുക്ക് ഉണ്ടാകുന്നതിന് മുമ്പ് ആർത്തവം ക്രമമായി സ്ഥാപിക്കപ്പെട്ടിരിക്കണം.ഇത്തരം ആർത്തവങ്ങളുടെ ദൈർഘ്യം വ്യത്യാസപ്പെടാം.
## കാരണങ്ങൾ
ഒലിഗോമെനോറിയ പ്രോലക്റ്റിനോമകളുടെ (ആന്റീരിയർ പിറ്റ്യൂട്ടറി ഗ്രന്ഥിയുടെ അഡിനോമ) ഫലമാകാം. ഇത് തൈറോടോക്സിസോസിസ്, പെരിമെനോപോസിലെ ഹോർമോൺ മാറ്റങ്ങൾ, പ്രെഡർ-വില്ലി സിൻഡ്രോം, ഗ്രേവ്സ് രോഗം എന്നിവ മൂലമാകാം.

ഓട്ടമോ നീന്തലോ പോലുള്ള സഹിഷ്ണുത വ്യായാമങ്ങൾ സ്ത്രീ അത്ലറ്റുകളുടെ പ്രത്യുൽപാദന ശരീരശാസ്ത്രത്തെ ബാധിക്കും. സ്‌ത്രീ ഓട്ടക്കാരും നീന്തൽക്കാരും  ബാലെ നർത്തകരും താരതമ്യപ്പെടുത്താവുന്ന പ്രായമുള്ള അത്‌ലറ്റിക് അല്ലാത്ത സ്ത്രീകളുമായി താരതമ്യപ്പെടുത്തുമ്പോൾ അപൂർവ്വമായി ആർത്തവമുണ്ടാകുകയോ അമെനോറിയ പ്രകടിപ്പിക്കുകയോ ചെയ്യുന്നു. ഏറ്റവും പുതിയ പഠനം കാണിക്കുന്നത്, കട്ടി കുറഞ്ഞതോ ഒരു പ്രത്യേക ഭാരത്തിനോ പ്രാധാന്യം നൽകുന്ന കായിക ഇനങ്ങളിൽ മത്സരിക്കുന്ന അത്‌ലറ്റുകൾ, ഈ വിഷയങ്ങളിൽ ശ്രദ്ധ കേന്ദ്രീകരിക്കാതെ സ്‌പോർട്‌സിൽ മത്സരിക്കുന്ന അത്‌ലറ്റുകളെ അപേക്ഷിച്ച് ഉയർന്ന ആർത്തവ വൈകല്യം പ്രകടിപ്പിക്കുന്നതായി കാണിക്കുന്നു.

അണ്ഡോത്പാദനം വൈകിപ്പിക്കുന്ന ഹോർമോണുകൾ മൂലമുണ്ടാകുന്ന ആർത്തവചക്രങ്ങളുടെ ക്രമക്കേടുമായി മുലയൂട്ടൽ ബന്ധപ്പെട്ടിരിക്കുന്നു.

പോളിസിസ്റ്റിക് ഓവറി സിൻഡ്രോം (പിസിഒഎസ്) ഉള്ളവർക്കും ഒളിഗോമെനോറിയ ഉണ്ടാകാൻ സാധ്യതയുണ്ട്. അണ്ഡാശയത്തിലൂടെ അമിതമായ ആൻഡ്രോജൻ (പുരുഷ ലൈംഗിക ഹോർമോണുകൾ) പുറത്തുവിടുന്ന അവസ്ഥയാണ് പിസിഒഎസ്. പിസിഒഎസ് ഉള്ള ആളുകൾക്ക് ഒലിഗോമെനോറിയയും അമെനോറിയയും മുതൽ വളരെ ഭാരമുള്ളതും ക്രമരഹിതവുമായ ആർത്തവം വരെയുള്ള ആർത്തവ ക്രമക്കേടുകൾ കാണിക്കുന്നു. ആർത്തവവിരാമത്തിന് മുമ്പുള്ള സ്ത്രീകളിൽ 6% ഈ അവസ്ഥയെ ബാധിക്കുന്നു.

ഭക്ഷണ ക്രമക്കേടുകൾ ഒലിഗോമെനോറിയയ്ക്ക് കാരണമാകും. ആർത്തവ ക്രമക്കേടുകൾ അനോറെക്സിയ നെർവോസയുമായി വളരെ ശക്തമായി ബന്ധപ്പെട്ടിട്ടുണ്ടെങ്കിലും, ബുലിമിയ നെർവോസ ഒലിഗോമെനോറിയ അല്ലെങ്കിൽ അമെനോറിയ എന്നിവയ്ക്ക് കാരണമായേക്കാം. ആർത്തവ ക്രമക്കേടിനുള്ള സംവിധാനത്തെക്കുറിച്ച് ചില തർക്കങ്ങളുണ്ട്. കാരണം ചില അനോറെക്സിക്സിൽ അമെനോറിയ ചിലപ്പോൾ ഗണ്യമായ ശരീരഭാരം കുറയ്ക്കും.
## അവലംബം


## External links

വർഗ്ഗം:ആർത്തവചക്രം
കോറിയോകാർസിനോമ

ഭ്രൂണാവസ്ഥയിൽ മറുപിള്ളയിൽ ഉണ്ടാകുന്ന അർബുദകാരിയായ മുഴകളാണ് കോറിയോകാർസിനോമ എന്നറിയപ്പെടുന്നത്. ഇംഗ്ലീഷ്:**Choriocarcinoma.** രക്തത്തിലൂടെ ശ്വാസകോശങ്ങളിലേയ്ക്ക് വ്യാപിക്കാൻ കഴിവുള്ളവയാണിത്. ഇതിന്റെ ജേം സെൽ ട്യൂമറുകളുടെ വിഭാഗത്തിൽ പെടുത്തിയിട്ടുമുണ്ട്. ചിലപ്പോൾ അണ്ഡാശയത്തിലും വൃഷണങ്ങളിലും കാണപ്പെടാറുണ്ട്. 

## സൂചനകളും ലക്ഷണങ്ങളും

* കോറിയോണിക് ഗൊണാഡോട്രോപ്പിൻ എന്ന ഗർഭ ഹോർമോണിന്റെ അളവ കൂടുതൽ കാണിക്കുന്നു.
* രക്തസ്രാവം
* ശ്വാസമെടുക്കാനുള്ള ബുദ്ധിമുട്ട്. 
* ചോര തുപ്പുക
* നെഞ്ച് വേദന
* നെഞ്ചിന്റെ എക്സ്രേയിൽ പലവിധമാന ആകൃതികൾ കാണപ്പെടുക. 

## കാരണങ്ങൾ
താഴെപ്പറയുന്ന കാരണങ്ങൾ കോറീയോകാർസിനോമ വരുന്നതിനു മുൻപായി കാണപ്പെടുന്നു

* ഹൈഡാറ്റിഫോം മറുകുകൾ ( 50% )
* പെട്ടന്നുണ്ടാവുന്ന ഗർഭച്ഛിദ്രം (20% of cases)
* എക്റ്റോപ്പിക് പ്രസവം (2% of cases)
* സാധാരണ പ്രസവം (20–30% of cases)
* ഹൈപ്പെർഎമെസിസ് ഗ്രാവിഡാറം
അപൂർവമായി മറുപിള്ളയ്ക്കു വെളിയിലും കോറിയോകാർസിനോമാ കണ്ടുവരുന്നുണ്ട്. വളരെ അപൂർവമായി വൃഷണങ്ങളിൽ കാണപ്പെടുന്നു. ജേം കോശങ്ങളിലെ ട്രോഫോബ്ലാസ്റ്റിക് അംശം ഇവയിൽ രണ്ടിലും കാണുന്നുൺറ്റ് എങ്കിലും ശുദ്ധമായ കോറിയോകാർസിനോമ വൃഷണങ്ങളിൽ ഉണ്ടാകാറില്ല. .

## റഫറൻസുകൾ
ആഷെർമാൻസ് സിൻഡ്രോം

ആഷെർമാൻസ് സിൻഡ്രോം എന്നത് സ്ത്രീകളിൽ ഗർഭാശയത്തിലോ യോനീഗളത്തിലോ വടുക്കൾ ഉണ്ടാവുന്ന ആർജ്ജിതമായ അവസ്ഥയാണ്. ഇംഗ്ലീഷ്:**Asherman's syndrome** (**AS**) . ഗർഭപാത്രത്തിൽ പലയളവിലുള്ള വടുക്കൾ ( സ്കാർ) കാണപ്പെടുന്നു. ചില സന്ദർഭങ്ങളിൽ ഗർഭാശയ ഭിത്തികൾ തമ്മിൽ ഒട്ടിച്ചേരുകയും ചെയ്യുന്നതായി കണ്ടുവരുന്നു. ഇത് അമിത രക്തസ്രാവത്തിനും വന്ധ്യതയ്ക്കും പ്ലാസെന്റയുടെ പ്രശ്നങ്ങൾക്കും കാരണമായേക്കാം. 1894 ൽ ഹെൻറി ഫ്രിഷ് എന്നയാൾ ഈ അവസ്ഥയെപ്പറ്റി ആദ്യമായി വിവരിച്ചു എങ്കിലും 54 വർഷത്തിനു ശേഷം ജോസഫ് ആഷെർമാൻ ഇതിനെക്കുറിച്ച് കൂടുതൽ വിവരണം നടത്തിയതിനു ശേഷമാണ് ഇത് കൂടുതലും ശ്രദ്ധിക്കപ്പെട്ടു തുടങ്ങിയത്.  യൂട്ടറൈൻ/സെർവിക്കൽ അറ്റ്രീഷ്യ, ട്രോമാറ്റിക് യൂട്ടറൈൻ അട്രോഫി, സ്ക്ലീറോട്ടിക് എൻഡോമെട്രിയം, എൻഡോമെട്രിയൻ സ്ക്ലീറോസിസ് എന്നിങ്ങനെയും പേരുകൾ ഉണ്ട്. 

## കാരണങ്ങൾ
കാരണങ്ങൾ പലതാണ്. മയോമെക്റ്റമി, സി സെക്ഷൻ തുടങ്ങിയ ശസ്ത്രക്രിയകൾ, അണുബാധ, പ്രായം, ജനനേന്ദ്രിയങ്ങളുടെ ടി.ബി., അമിതവണ്ണം എന്നിവ അപകട സാധ്യത വർദ്ധിപ്പിക്കുന്ന കാരണങ്ങളാണ്. ജനിതക കാരണങ്ങൾ പഠനവിധേയമാക്കിയിട്ടുണ്ട്. വയറിലെ അണുബാധയും മറ്റു ശസ്ത്രക്രിയകളും ഇതിനു കാരണമായി ചൂണ്ടിക്കാണിക്കപ്പെടുന്നു.  ശസ്ത്രക്രിയ ചെയ്യാത്ത ഗർഭം ധരിക്കാത്ത സ്ത്രീകളിലും ആഷെർമാൻ സിൻഡ്രോം കണ്ടുവരുന്നുണ്ട്. അമേരിക്കയിലും യൂറോപ്യൻ രാജ്യങ്ങളിലും ഇത് വിരളമാണെങ്കിലും ക്ഷയരോഗത്തിന്റെ സാന്നിധ്യം മൂലം ഇന്ത്യപോലുള്ള രാജ്യങ്ങളിൽ കൂടുതലായി കാണപ്പെടുന്നുണ്ട്. 

## റഫറൻസുകൾ
ഫലകം:Female diseases of the pelvis and genitals
പട്രീസിയ കവാസോണി

**പട്രീസിയ കവാസോണി** യു.എസ്. ഫുഡ് ആൻഡ് ഡ്രഗ് അഡ്മിനിസ്ട്രേഷന്റെ (FDA) സെന്റർ ഫോർ ഡ്രഗ് ഇവാലുവേഷൻ ആൻഡ് റിസർച്ചിന്റെ (CDER) ഡയറക്ടറാണ്. ഈ സ്ഥാനം വഹിക്കുന്നതിന് മുമ്പ് ഒരു സൈക്യാട്രിസ്റ്റായിരുന്ന അവർ ഫൈസറിൽ ജോലി ചെയ്തിരുന്നു.

## വിദ്യാഭ്യാസം
മക്ഗിൽ സർവകലാശാലയിൽ നിന്ന് മെഡിക്കൽ ബിരുദം നേടിതിനേത്തുടർന്ന് പട്രീസിയ കവാസോണി ഒട്ടാവ സർവകലാശാലയിൽ ഗവേഷകാംഗമായിരുന്നു. ഫാർമസ്യൂട്ടിക്കൽ വ്യവസായത്തിലേക്ക് മാറി ഫൈസറിൽ ജോലി ചെയ്യുന്നതിനുമുമ്പ് അവർ ഒട്ടാവ സർവകലാശാലയിൽ അസിസ്റ്റന്റ് പ്രൊഫസറായി ചേർന്നിരുന്നു. 2018-ൽ യു.എസ്. ഫുഡ് ആൻഡ് ഡ്രഗ് അഡ്മിനിസ്‌ട്രേഷനിലേക്ക് മാറിയ അവർ, 2020-ൽ യു.എസ്. ഫുഡ് ആൻഡ് ഡ്രഗ് അഡ്മിനിസ്‌ട്രേഷന്റെ (എഫ്ഡിഎ) സെന്റർ ഫോർ ഡ്രഗ് ഇവാലുവേഷൻ ആൻഡ് റിസർച്ചിന്റെ ആക്ടിംഗ് ഡയറക്ടറായും പിന്നീട് 2021ൽ ഡയറക്ടറായും തിരഞ്ഞെടുക്കപ്പെട്ടു.

## അവലംബം
സൗത്ത് ലണ്ടൻ ഹോസ്പിറ്റൽ ഫോർ വിമൻ ആൻറ് ചിൽഡ്രൺ

**സൗത്ത് ലണ്ടൻ ഹോസ്പിറ്റൽ ഫോർ വിമൻ ആൻറ് ചിൽഡ്രൺ** യു.കെ.യിലെ ലണ്ടനിലെ ക്ലാഫാം കോമണിൽ സ്ഥിതിചെയ്യന്ന സ്ത്രീകളുടേയും കുട്ടികളുടേയും ചികിത്സയുടെ പേരിൽ ശ്രദ്ധേയമായ ഒരു പൊതു ആശുപത്രിയായിരുന്നു. സൗത്ത് ലണ്ടൻ ഹോസ്പിറ്റൽ ഫോർ വിമൻ എന്നും സൗത്ത് ലണ്ടൻ വിമൻസ് ഹോസ്പിറ്റൽ എന്നും ഇത് മുമ്പ് അറിയപ്പെട്ടിരുന്നു. 1912-ൽ എലീനർ ഡേവീസ്-കോളിയും മൗഡ് ചാഡ്‌ബേണും ചേർന്ന് സ്ഥാപിച്ച ഇത് എല്ലായ്‌പ്പോഴും വനിതാ ജീവനക്കാരെയാണ് നിയമിച്ചിരുന്നത്. 1984-ൽ ഇത് അടച്ചുപൂട്ടി.

## സ്ഥാപനം
ന്യൂ ഹോസ്പിറ്റൽ ഫോർ വിമനിലെ (പിന്നീട് എലിസബത്ത് ഗാരറ്റ് ആൻഡേഴ്സൺ ഹോസ്പിറ്റൽ, ഇപ്പോൾ എലിസബത്ത് ഗാരറ്റ് ആൻഡേഴ്സൺ ആൻഡ് ഒബ്സ്റ്റട്രിക് ഹോസ്പിറ്റൽ) രണ്ട് ശസ്ത്രക്രിയാ വിദഗ്ധരായിരുന്ന എലീനർ ഡേവിസ്-കോളിയും മൗഡ് ചാഡ്ബേണും  മുഴുവനായും വനിതാ മെഡിക്കൽ സ്റ്റാഫുകളെ നിയമിക്കുകയെന്ന ലക്ഷ്യത്തോടെ 1911-ൽ സ്ത്രീകൾക്കും കുട്ടികൾക്കുമായി ഒരു പുതിയ സൗത്ത് ലണ്ടൻ  ജനറൽ ഹോസ്പിറ്റലിനായി ഫണ്ട് ശേഖരിക്കാൻ തുടങ്ങി. ന്യൂ ഹോസ്പിറ്റലിന് (ഈ പാതയിൽ പ്രവർത്തിക്കുന്ന ആദ്യത്തെ ആശുപത്രി) അതിന്റെ സേവനങ്ങളുടെ ആവശ്യകതയെ നേരിടാൻ കഴിയാതെ വരികയും നിരവധി സ്ത്രീകളെ ചികിത്സിക്കാതെ തിരിച്ചയക്കുകയും ചെയ്തു. അക്കാലത്ത്, പല ആശുപത്രികളും വനിതകളെ ജോലിക്ക് എടുക്കാൻ വിസമ്മതിച്ചതിനാൽ അത്തരം ആശുപത്രികൾ സ്ത്രീകൾക്ക് വൈദ്യസഹായം മെച്ചപ്പെടുത്തുന്നതിനും വനിതാ മെഡിക്കൽ പ്രാക്ടീഷണർമാരുടെ തൊഴിൽ സാധ്യതകൾ വർദ്ധിപ്പിക്കുന്നതിനുമുള്ള ഇരട്ട ഉദ്ദേശ്യങ്ങൾ നിറവേറ്റിയിരുന്നു.

## അവലംബം

## പുറം കണ്ണികൾ
* Ideal Homes: Suburbia in Focus: South London Hospital for Women, Clapham, 1925 (with photograph of the hospital in 1925)